title: Leppälahti (Jyväskylä)

text: Leppälahti on kylä Jyväskylässä entisen Jyväskylän maalaiskunnan alueella. Kylä on Jyväskylän itäisin. Leppälahti sijaitsee Leppäveden itärannalla ja sen läheisyydessä sijaitsevia järviä ovat myös Muurikaisjärvi, Palvajärvi, Orajärvi ja Pitkäjärvi. Sen asukasluku oli vuonna 2007 noin 650. Kylän lävitse kulkevat sekä Valtatie 9 että Jyväskylä–Pieksämäki-rata. Kylällä ovat aiemmin sijainneet posti, koulu, kaksi kauppaa ja nuorisoseuran talo. Kylässä on myös koko Jyväskylän vanhin rakennus, vuodelta 1646 oleva kaksoisaitta. Leppälahdessa oli aiemmin myös rautatieasema. Asemarakennus on yhä pystyssä.


title: Olavi Nevanlinna

text: Olavi Nevanlinna (s. 1948) on suomalainen Aalto-yliopiston matematiikan professori. Hän on toiminut Teknillisen korkeakoulun vararehtorina vuosina 2003–2005 ja International Council for Industrial and Applied Mathematics -järjestön presidenttinä vuosina 1999–2003. Hän kuuluu Neovius-Nevanlinna-sukuun. Hän väitteli tekniikan tohtoriksi Teknillisessä korkeakoulussa vuonna 1974 väitöskirjan aiheen ollessa "On Nonlinear Discretization Methods for Ordinary Differential Equations".


title: Polykystinen munuaistauti

text: Polykystinen munuaistauti on perinnöllinen munuaissairaus.


title: Polykystinen munuaistauti

text: Autosomaalinen dominantti muoto (ADPKD) on maailman yleisin periytyvä munuaistauti; yksi vastasyntynyt 400–1 000:ta kohden kärsii siitä. Sairastuneiden munuaisissa esiintyy rakkuloita, kystia, joiden ilmaantumisikä vaihtelee. Sairaus voi jo varhain aiheuttaa verenpaineen kohoamisen. Sairauteen voi myöhemmin liittyä vatsa- tai kylkikipuja, hematuriaa ja pyuriaa. Siihen liittyy iän karttuessa kasvava virtsatietulehdusten ja kystien tulehtumisen vaara. Munuaissyöpävaaraa se ei kasvata, mutta munuaissyöpään sairastuneilla ADPKD-potilailla syöpä esiintyy muita todennäköisemmin kummassakin munuaisessa.


title: Polykystinen munuaistauti

text: Kystia voi esiintyä myös maksan, haiman ja munasarjojen alueilla. Tautia sairastavilla aikuisilla voi esiintyä sydänläppien poikkeavuuksia ja aivoverisuonten laajentumia. Sairaus voi johtaa vakavaan munuaisten vajaatoimintaan. Se voidaan kuitenkin parantaa munuaisensiirrolla; tauti ei iske uuteen munuaiseen.


title: Polykystinen munuaistauti

text: Autosomissa resessiivisesti periytyvä muoto on harvinaisempi. Sen saa yksi 10 000–40 000 vastasyntyneestä. Tyypillisesti sairaus ilmenee jo heti syntymän jälkeen tai varhaislapsuudessa. Siihen liittyy myös maksasairaus ja tavallisesti verenpaineongelmia. Osa potilaista tarvitsee jopa maksansiirron. Vastasyntyneillä potilailla voi ilmetä vakavia hengitysvaikeuksia. Sairauteen liittyy usein huomattavaa kuolleisuutta ensimmäisen elinkuukauden aikana; jos lapsi ei menehdy vastasyntyneenä, on hänellä kuitenkin hyvät selviytymismahdollisuudet. Munuaisensiirron jälkeen tämäkään sairaus ei iske uuteen munuaiseen.


title: Polykystinen munuaistauti

text: On olemassa myös muunlaisia munuaisten rakkulatauteja. Kystat voivat olla hankittujakin. Pitkäaikaisten dialyysipotilaiden munuaisiin kehittyy monesti useita kystia. Niitä on kolmella neljästä yli kolme vuotta dialyysihoitoa saaneesta potilaasta. Potilaille, joilla on hankittuja munuaiskystia, kehittyy myös muita useammin munuaiskasvaimia. Dialyysipotilaiden munuaissyöpävaara onkin kasvanut.


title: Kvh

text: Lyhenteet Kvh ja KVH voivat tarkoittaa ainakin seuraavia:


title: Savela (Jyväskylä)

text: Savela on Jyväskylän kaupunginosa Rautpohjan teollisuusalueen pohjoispuolella ja Kortepohjan eteläpuolella. Kaupunginosassa sijaitsi ennen Jyväskylän pääpaloasema. Kaupoista Savelassa sijaitsee vuoden 2009 lopulla avattu S-market sekä K-Supermarket Länsiväylä. Alueella on myös Nesteen huoltoasema.


title: Savela (Jyväskylä)

text: Savelassa sijaitsee lisäksi Kopijyvän Jyväskylän toimipiste ja Jyväskylän yliopiston ylioppilaskunnan asuntoja. Alueen läheisyydessä sijaitsee Jyväskylän Energia ja Savelan voimalaitos.


title: Savela (Jyväskylä)

text: Kaupunginosa jaukautuu Savelan ja Syrjälän pienalueisiin. Savelan pienalue kuuluu Kypärämäki-Kortepohjan suuralueeseen ja sijaitsee kaupunginosan länsipuolella, jonne kaupunginosan liikerakennukset sijoittuvat. Pienalueella on myös 2000–2010-luvuilla rakennettuja kerrostaloja. Kaupunginosan itäosassa sijaitseva Syrjälän pienalue tunnetaan myös nimellä "Palokunnanmäki", mikä johtuu alueella aiemmin sijainneesta paloasemasta. Pienalueen rakennuskanta koostuu enimmäkseen 1990-luvulla rakennetuista kerrostaloista, mutta siellä on myös 2010-luvulla valmistunut kerrostalokortteli. Syrjälä on myös osa Mäki-Matin tilastoaluetta ja kuuluu Kantakaupungin suuralueeseen.


title: Keski-Suomen käräjäoikeus

text: Keski-Suomen käräjäoikeus on käräjäoikeus, jonka tuomiopiiriin kuuluu 23 Keski-Suomen kuntaa. Käräjäoikeus syntyi vuonna 2010 kun Jyväskylän, Jämsän ja Äänekosken käräjäoikeudet yhdistettiin. Se on Suomen neljänneksi suurin käräjäoikeus. Oikeus jatkaa Jyväskylän käräjäoikeuden tiloissa Oikeustalolla. Mukaan tuli myös Hankasalmi, joka oli aiemmin kuulunut Pieksämäen käräjäoikeuden piiriin. Oikeuden kansliapalveluja saa Jyväskylästä ja Jämsästä, lisäksi istuntoja järjestetään myös Äänekoskella ja Viitasaarella. Käräjäoikeus työllistää 80 henkilöä, josta 20 tuomareita. Oikeuden laamanni on Tapani Koppinen.


title: Vesa-Pekka Kangaskorpi

text: Vesa-Pekka Kangaskorpi (s. 6. toukokuuta 1963 Jyväskylä) on Keskisuomalainen Oyj:n toimitusjohtaja. Hän siirtyi tehtävään eduskunnan kansainvälisten asioiden neuvoksen työstä. Kangaskorpi oli virkavapaalla eduskunnasta, kunnes irtisanoutui tehtävästä 1.9.2011.


title: Vesa-Pekka Kangaskorpi

text: Kangaskorpi toimi Keskisuomalaisen konsernihallituksen puheenjohtajana 2002–2010, kunnes silloinen konsernin toimitusjohtaja Arto Tiitinen erotettiin. Kangaskorvesta tehtiin vt. toimitusjohtaja ja valinnan myötä hän siirtyi hallituksen rivijäseneksi (1996–2002, 2010–). Hallituksen puheenjohtajaksi nousi Antero Vesterinen. Keskisuomalainen Oyj:n hallitus nimitti Kangaskorven konsernin vakinaiseksi toimitusjohtajaksi 18.3.2010.


title: Vesa-Pekka Kangaskorpi

text: Kangaskorpi on toiminut myös Savon Sanomat Oy:n hallituksen puheenjohtajana 1998–2010. Enson myyntijohtajana hän toimi 1989–1993. Kangaskorpi on myös Keskisuomalaisen suurimpia osakkeenomistajia. Hänen suvullaan on hallussa liki yhdeksän prosenttia yhtiön osakkeista ja hänellä itsellään yli kaksi prosenttia.


title: Vesa-Pekka Kangaskorpi

text: Kangaskorven isän suku on kotoisin Kangasniemen Läsäkoskelta, jonne Kangaskorven isoisä, venäläissyntyinen Koslov tuli kyläkauppiaaksi. Kaksi Koslovin lapsista suomensi myöhemmin sukunimensä Kangaskorveksi. Koulutukseltaan hän on kauppatieteiden maisteri. Kangaskorpi on avoliitossa ja hänellä on kolme lasta.


title: Vesa-Pekka Kangaskorpi

text: Kangaskorpi on Suomen Lehtiyhtymän hallituksen puheenjohtaja, Ilkka-yhtymän hallintoneuvoston jäsen sekä muun muassa Jyväskylän yliopiston varainhankinnan kunniatoimikunnan puheenjohtaja (2010–2011), Nordean ja Laatukeskuksen neuvottelukunnan jäsen, Tietoykkönen Oy:n hallituksen puheenjohtaja, Jyväskylän Messut Oy:n hallituksen jäsen, Sanomalehtien liiton hallituksen jäsen sekä UKK-seuran hallituksen jäsen. Kangaskorpi on toiminut Sanomalehtien Liiton puheenjohtajana vuoden 2014 alusta lukien. Saksan kunniakonsuliksi Keski-Suomeen Kangaskorpi nimitettiin 1.5.2014 lukien. Vuoden 2016 alusta alkaen Kangaskorpi on toiminut Medialiiton (entinen Viestinnän Keskusliitto VKL) hallituksen puheenjohtajana.


title: Vesa-Pekka Kangaskorpi

text: Kangaskorpi on ollut Elinkeinoelämän Keskusliiton (EK) hallituksen jäsen vuodesta 2016 lähtien.


title: Sault Ste. Marie

text: Sault Ste. Marie voi tarkoittaa seuraavia:


title: Sault Ste. Marie (Kanada)

text: Sault Ste. Marie [suː seɪnt məˈriː] on vuonna 1887 perustettu, 73 368 asukkaan (2016) kaupunki Ontarion provinssissa, Kanadassa. Kaupungin metropolialueella asuu kaikkiaan 80 098 asukasta. Kaupunki sijaitsee St. Mary -joen varrella. Valtakunnan rajana toimivan joen vastarannalla sijaitsee Yhdysvaltain keskilännen vanhin, vuonna 1668 perustettu Sault Ste. Marien kaupunki.


title: Sault Ste. Marie (Kanada)

text: Ojibway-intiaanien tiedetään asuneen alueella kahdeksannelta vuosituhannelta eaa. lähtien.


title: Sault Ste. Marie (Kanada)

text: Ensimmäisinä eurooppalaisina alueelle saapui ranskalaisia siirtolaisia vuoden 1610 tienoilla. He antoivat alueelle nimen "Sault du Gaston", Ranskan kuninkaan mukaan. Jesuiittalähetystyöntekijät nimesivät vuonna 1669 alueen uudelleen "Sault Ste. Marieksi" ().


title: Sault Ste. Marie (Kanada)

text: Vuonna 1887 Sault Ste. Marien kaupunki perustettiin ja ensimmäiseksi pormestariksi valittiin William Brown. Samana vuonna valmistui rautatiesilta yhdistämään kaksi saman nimistä kaupunkia valtakunnan rajan molemmin puolin. Seuraavana vuonna ensimmäiset taloudet yhdistettiin sähkö- ja puhelinverkkoon. Vuonna 1918 Steeltonin kaupunki yhdistettiin Sault Ste. Marien kaupunkiin. Valtakunnan rajan ylittävä Sault Ste. Marien kansainvälinen silta valmistui ja avattiin liikenteelle 1963.


title: Pianokonsertto nro 1 (Chopin)

text: Frédéric Chopin sävelsi ensimmäisen pianokonserttonsa e-mollissa (op. 11) vuonna 1830. Se esitettiin ensimmäistä kertaa 11. lokakuuta 1830 Varsovassa säveltäjän ollessa itse solistina. Kyseessä oli eräs Chopinin jäähyväiskonserteista ennen Puolasta lähtöä. Konsertto julkaistiin ennen Chopinin toista pianokonserttoa, mutta sävellettiin juuri sen jälkeen. Säveltäjä omisti teoksensa Friedrich Kalkbrennerille.


title: Pianokonsertto nro 2 (Chopin)

text: Frédéric Chopin sävelsi toisen pianokonserttonsa f-mollissa (op. 21) ennen ensimmäistään, mutta teos julkaistiin ensimmäisen jälkeen. Chopinin toinen pianokonsertto esitettiin ensimmäistä kertaa Varsovassa 17. maaliskuuta 1830.Nico Snel johtaa Seattle Philharmonic -orkesteria. Nauhoitus on osa Al Goldstein collectionia, Pandora Music repositoryssä, ibiblio.orgissa. Tiedostot on lisensöity Open Audio Licensellä.


title: Pianokonsertto nro 3 (Prokofjev)

text: Sergei Prokofjev sävelsi kolmannen pianokonserttonsa C-duurissa (op. 26) vuonna 1921 käyttäen luonnoksia, joita oli työstänyt ensi kertaa vuonna 1913. Säveltäjä oli itse solistina teoksen kantaesityksessä 16. joulukuuta 1921. Häntä säesti Frederick Stockin johtama Chicagon sinfoniaorkesteri.


title: Shuarit

text: Shuarit ovat Amazonian suurin alkuperäiskansoihin kuuluva heimo. Shuareja on noin 80 000. He asuvat Ecuadorin ja Perun sademetsäalueella, esimerkiksi Logroñon kaupungin ympäristössä Ecuadorissa. Espanjalaiset valloittajat antoivat kansanryhmälle nimen "jibarot" eli "jivarot". Jivaro-nimellä tarkoitetaan Ecuadorin puolella asuvaa untsuri shuar -heimoa.


title: Shuarit

text: Shuarit puolustivat aluettaan laajentumishaluisia inkoja ja heidän johtajaansa Huayna Capacia vastaan vuonna 1527. Lopulta inkat joutuivat vetäytymään, vaikka he tuolloin onnistuivat monissa valloituksissaan.


title: Shuarit

text: Shuarit (jivarot) nousivat rajuun kapinaan espanjalaisia valloittajia vastaan ja surmasivat tuhansia espanjalaisia Logroñon verilöylyssä vuonna 1599. Espanjan oli pakko perääntyä alueelta kokonaan. Tämän jälkeen heimo eristäytyi sadoiksi vuosiksi, kunnes se alkoi 1800-luvun puolivälissä käydä vaihtokauppaa ulkomaailman kanssa.


title: Shuarit

text: Heimon aloittaessa vaihtokaupan tuli ulkomaailman nähtäville 1800-luvulla myös hätkähdyttävä asia: shuareilla oli tapana kutistaa surmattujen vihollisten päitä, joita he käyttivät seremonioissaan. Päät olivat ennennäkemättömiä. Päiden kutistaminen herätti laajaa huomiota ja niitä asetettiin näytteille eri puolilla maailmaa. Esimerkiksi sarjakuvasankari Tintti kohtaa 1930-luvun tarinassa "Särkynyt korva" intiaaneja, jotka kutistavat päitä. Shuarit saivat maineen sotahulluina raakalaisina.


title: Shuarit

text: Shuarien käsityksen mukaan kutistettuun päähän jäi asumaan vihollisen henki. Sen uskottiin auttavan miestä pitämään vaimonsa kurissa ja takaamaan, että tämä teki ahkerasti töitä. Kutistamista nimitettiin heimon omalla kielellä nimellä "tsantsa". Vihollinen surmattiin ja kaula katkaistiin heti. Päätä keitettiin pyhässä astiassa, kunnes se oli kutistunut. Sen jälkeen päähän työnnettiin kuumia kiviä, jotka kutistivat sitä entisestään.


title: Technoboy

text: Technoboy (oik. Cristiano Giusberti, s. 19. joulukuuta 1970 Bologna) on italialainen hardstyle DJ ja musiikkituottaja. Technoboyn suurimpia hittejä ovat "War Machine", "Rage", "Into Deep" ja "Oh My God".


title: Bysantin taide

text: Bysantin taide on Bysantin valtakunnassa vallinnut taidetyyli, joka syntyi hellenismin pohjalta Itä-Rooman keisarikunnassa. Nimensä Bysantin kulttuuri on saanut kreikkalaiskaupungin Byzantionin mukaan, jonka nimi vuonna 330 muutettiin Konstantinopoliksi. Ajallisesti Bysantin taide määritellään käsittäneen ajanjakson noin 330–1453 ja se oli pääasiassa kirkkotaidetta, jonka tärkeimmät ilmenemismuodot olivat mosaiikit ja maalaukset, ikonit, puu- ja luureliefit ja pyhät jalometalliesineet.


title: Bysantin taide

text: Bysanttilaisella taiteella on ollut keskeinen asema koko kristityssä maailmassa. Tästä syystä mukaan on luettava myös valtakunnan ulkopuolella syntynyt taide eli Italiassa, Venäjällä, Georgiassa ja Baltian maissa luodut teokset sekä taide, jota tehtiin eräillä keisarikunnan alueiden muukalaisherruuden alaisissa osissa kuten Vähässä-Aasiassa, Palestiinassa, Kyproksella, Kreetalla sekä Aigeian- ja Joonianmeren saarilla.


title: Bysantin taide

text: Keisari Konstantinus laillisti kristinuskon vuonna 313. Kristittyjen vainojen jälkeen patsaita ei haluttu uusiin kirkkorakennuksiin sijoittaa, sillä pelättiin kansan alkavan palvoa niitä pakanatemppelien jumalankuvien tapaan. Maalaukset kuitenkin hyväksyttiin, varsinkin kun paavi Gregorius Suuri (540–604) oli sitä mieltä, että niiden kautta tavallinen lukutaidoton kansanosa sai tietoa Raamatusta. Tämä ajattelu omaksuttiin Rooman valtakunnan läntisessä, niin sanotussa latinalaisessa osassa.


title: Bysantin taide

text: Noin tuhat vuotta Konstantinopoli oli Välimeren alueen ja Idän ja Länsi-Euroopan välisen kaupan ja kulttuurin keskus.


title: Bysantin taide

text: Bysantin keisarikunnan nousu alkoi Rooman valtakunnan rappeutumisesta 200-luvulla. Keskukseksi tuli Rooman keisarin Konstantinus Suuren (noin 274–337) vuonna 330 Bosporin rannalla sijainneen Byzantion-nimisen kreikkalaiskaupungin paikalle perustama Konstantinopoli (Istanbul). Konstantinus kohotti sen uuden keisarillisen Rooman ja uuden pyhän Jerusalemin paikaksi. Kristinusko laillistettiin vuonna 313 ja Konstantinopolista tuli Itä-Rooman eli Bysantin keisarikunnan keskus. Taiteilijoita ja oppineita tuli sinne eri puolilta Eurooppaa ja Lähi-idästä. Kaupunkiin koottiin kaikkialta maailmasta antiikin kuuluisia taideteoksia ja rakennettiin palatseja ja kirkkoja. Konstantinopoli peri koko Rooman keisarikunnan kuvamaailman tekniikkaa ja tyyliä myöten.


title: Bysantin taide

text: Ensimmäisinä vuosisatoina Konstantinopoli oli kuitenkin oikeastaan vanhan Rooman jatke. Roomalaisia basilikoja rakennettiin, roomalaisia muistomerkkejä pystytettiin kuten esimerkiksi Theodosiuksen obeliski vuonna 390. Keisari Justinianus I:n (527–565) ajasta alkoi erikoisleimaisen Bysantin kulttuurin kehittyminen ja roomalaiset perinteet menettivät vaikutuksensa. Bysantin kulttuuri omaksui kreikankielen ja kreikkalaiset perinteet.


title: Bysantin taide

text: Bysantin taide oli täysin keisarin hovin ja kirkon taidetta. Kuvattiin taivaallisia asioita ja maallista valtaa. Kieleltään ja perinteiltään se oli kreikkalaista ja syntyi Konstantinopolin keisarihovissa ja levisi kreikkalaisortodoksisen kirkon alueille. Tärkeimmät alueet olivat Balkanin niemimaa ja ydinalueet Vähässä-Aasiassa. Myös Italian kirkkotaiteessa on bysanttilaisia vaikutteita (Ravenna, Palermo). Samoin Nubiassa (Sudan) näyttää esiinkaivetuissa kirkoissa olleen bysanttilaistyylisiä freskoja.


title: Bysantin taide

text: Aiheet olivat pääasiassa uskonnollisia. Tältä ajalta on peräisin sädekehä enkelien ja Jeesuksen pään ympärillä. Kristuksen puoli- tai kokovartalokuvista käytettiin nimitystä Pantokrator eli Kristus kaikkivaltias. Tyyli oli koristeellista, jäykkää, klassisen ja itämaisen sekoitusta. Henkilöt kuvattiin suoraan edestä seremonialliseen tapaan. Taustalla näkyy varhaiskristillinen ja myöhäisantiikin vaikutus. Taideteoksissa ympäristö esitettiin viitteellisesti, perspektiivi ja syvyysvaikutelma ilmeni vain vaatteiden laskoksista. Mosaiikkityöt, seinämaalaukset ja ikonit olivat tärkeimmät taidemuodot. Uutena mukaan tuli kirjamaalaus.


title: Bysantin taide

text: Bysantin taide voidaan jakaa kolmeen kauteen


title: Bysantin taide

text: Keisari Justinianuksen hallituskaudella ja sen jälkeisellä ajalla 530–720 Bysanttiin liitettiin suurin osa vanhaa Rooman valtakuntaa. Kauppa ja taide-elämä kukoisti. Islaminuskoiset arabit valloittivat Pohjois-Afrikan ja Lähi-idän alueet vuoteen 642 mennessä. Tähän aikaan sattui kuvariidan eli ikonoklasmin aika (730–843) Ikonoklasmi Bysantin keisarikunnassa jakautuu kahteen vaiheeseen.


title: Bysantin taide

text: Ikonoklasmi lähti kehittymään keisari Leo III:n ediktistä, jossa määrättiin että Kristusta, Neitsyt Mariaa, enkeleitä ja pyhimyksiä ei saanut kuvata ja kaikki tällaiset kuvat oli hävitettävä. Jopa niiden omistaminen oli rangaistavaa, saati tekeminen. Ihmisen kuvaaminen oli kiellettyä (vrt. Islam), ja haluttiin estää kaikenlainen kuvainpalvonta.


title: Bysantin taide

text:
Makedonialaisten keisarien ja Komnenos-suvun hallituskausi noin 850–1200. Keisarikunta menetti koko ajan alueita sekä Vähässä-Aasiassa (Turkissa) ja Kaakkois-Euroopassa.
Ortodoksinen oppi syveni ja oikeaoppiset (ortodoksi = oikeaoppinen, pravosalvnij) irrottautuivat kokonaan Rooman katolisuudesta. Kirkkojen mosaiikkeihin tuli uusi koristelukaava: Kristus Pantokrator istuu kupolitaivaan keskellä valtaistuimella enkelien ympäröimänä säteillen valoa seiniä koristavien apostolien, profeettojen, patriarkkojen ja marttyyrien keskellä. Jumalanäiti, Maria istuu alttarintakaisessa aspiksessa. Kuvaohjelman hierarkkinen järjestys on verrattavissa maalliseen vallankäyttöön, Pantokratorin paikka on taivaankannen keskellä ja koska Jeesus kuvataan Pantokratorina, niin Jeesus kuvataan keisarillisen majesteetillisena kuten roomalaisissa keisarimuotokuvissa.


title: Bysantin taide

text: Myös ikonostaasissa vallitsee taivaallinen arvojärjestys, väliseinässä, joka erottaa alttaritilan seurakuntalaisista, ikonit ovat siksi myös arvojärjestyksessä. Ikonostaasin kolmesta portista keskimmäinen on nimeltään "Herran portti" ja sen ympärillä ovat kunnianarvoisimmat ikonit.


title: Bysantin taide

text: Palaiologos-suvun hallintokausi 1261–1453. Osmanit (turkkilaiset) valloittivat Konstantinopolin 1453; siihen Bysantin keisarikunnan aika loppui.


title: Bysantin taide

text:
Kun keisari Konstantinus oli määrännyt vuonna 323 kristinuskon valtion uskonnoksi, pakanatemppelien kaltaisia rakennuksia jumalanpalveluksiin ei enää tarvittu. Pakanalliset uhrimenot suoritettiin temppelin ulkopuolella, ja temppeliosa oli yleensä pieni huone, jossa säilytettiin jumalankuvaa.
Kristittyjen vainojen aikana jumalanpalveluspaikkoja ei voitu rakentaa. Kristityt kokoontuivat seurakuntana kuulemaan messua tai papin saarnaa, joten kristillisten kirkkorakennusten esikuviksi tulivat kokoushuoneet ja hallit, joita antiikin aikoina nimitettiin basilikoiksi, jonka vapaa suomennos voisi olla ”kuninkaallinen halli”. Tällaisia rakennuksia oli käytetty julkisina lakitupina ja kauppahalleina.


title: Bysantin taide

text: Kirkot olivat keskeisiä rakennuksia. Pääasiallisia kirkkotyyppejä olivat basilikat ja keskeiskirkot. Kirkkojen tunnuspiirteitä olivat kupolit, joiden holvauksissa yleisin muoto oli pendentiivitekniikka. Koristelu rakennusten ulkopuolella oli niukkaa, rappausta ei käytetty, tiilen ja kiven yhdistelmät olivat lähes ainoat koristeet. Sisäpuolelta kirkot olivat kuitenkin juhlavasti koristeltuja pääasiassa hienoin mosaiikkikuvioin. Keisari Justinianus rakennutti useita kirkkoja, joissa kokeiltiin eri tavoin kupolin yhdistämistä kolmilaivaiseen basilikaan, esimerkiksi Pyhän Irenen kirkossa, ja ristinmuotoiseen pohjakaavaan kuten Pyhän Sergioksen ja Bacchoksen kirkossa.


title: Bysantin taide

text:
Kuuluisin rakennus on Anthemios Tralleislaisen ja Isidoros Miletoslaisen rakentama, Justinianuksen rakennuttama Hagia Sofian kirkkorakennus (532–537) Istanbulissa., joka oli mahtavine kupukattoineen 500-luvun suurin rakennusihme. "Salomo, olen voittanut sinut!" kerrotaan keisari Justinianuksen huudahtaneen kirkkoa vihkiessään. Jo ennen Bysantin kulttuurikautta kupoleja ja holvikattoa oli käytetty taivaankannen vertauskuvana.
Kirkon pohjakaava on neliön sisään piirretty risti. Ristivarsien leikkauskohdan yläpuolella on valtava kupoli, joka vaikuttaa ikään kuin leijuvan ilmassa ilman tukea. Vaikutelma johtuu siitä, että kupoli on niin sanottujen pendentiivien varassa, joista paino tukeutuu – katsojalta näkymättömissä olevien – holvien, pylväiden ja seinien tukijärjestelmään.


title: Bysantin taide

text: Mosaiikkitaiteen keskeisimmät paikat olivat Konstantinopoli ja Ravenna, jotka toimivat kuvien sisällön suhteen suunnannäyttäjinä ja joissa mosaiikkitaiteen tyyli syntyi. Vielä 400-luvun puolivälin aikoihin klassinen tyyli realistisine sinitaivastaustoineen ja yksityiskohtaisesti kuvattuine taustoineen (Plagidian mausoleumi Ravenna, Santa Maria Maggiore Rooma) oli vallitsevana mosaiikeissa.


title: Bysantin taide

text: Justinianuksen aikana tyyli muuttui papillisemmaksi, figuurit kuvattiin jäykästi edestä katsoen ja kultatausta on abstrakti, mutta aiheet olivat edelleen kertovia. Sant' Apolloninaire Nuovo Ravennassa on tällainen mosaiikki, jossa lisäksi on kaksi Kristus-tyyppiä, kreikkalainen Jeesus-hahmo nuorukaisena ja itämainen Jeesus, joka kuvataan keski-ikäisenä miehenä. Vallitseva Kristushahmo mosaiikeissa on vaivalloisesti pienistä mosaiikkipaloista kootun suuren arvokkaan näköisen taideteoksen keskellä oleva rauhallinen ylevä Jeesus, joka ei ole parrakas, vaan pitkähiuksinen nuorukainen, jollaisena Jeesus koettiin varhaisten kristittyjen mielikuvituksessa. Puettuna purppuraviittaan hän ojentaa siunaten kätensä sivuilleen. Vähitellen kreikkalainen tapa kuvata Jeesusta nuorukaisena väistyi itämaisen tieltä. Tunnetuin mosaiikkityö on Kristus Pantokrator-mosaiikki (1100) Dafnen kirkossa Kreikassa (Kristus maailman valtiaana) edustaa itämaista Jeesus-hahmoa, jota alettiin käyttää kirkoissa ja sittemmin myös 600-luvulla rahojen Kristus-kuvissa. Bysanttilaisessa maailmansyntyopissa maailmankaikkeuden keskellä ei ole aurinko vaan Kristus.


title: Bysantin taide

text: Mosaiikkitaiteilijat osasivat käyttää tietoisesti myös optisia tehokeinoja. Yksityiset mosaiikkipalaset, tesserae, sijoitettiin niin, että valo heijastui niistä halutunlaisesti. Holvien ja kaarien figuurihahmot tehtiin tahallisesti optisista ja perspektiivisistä syistä luonnottoman pitkiksi ja kapeiksi. Vähitellen näistä muodoista tuli ihanteita, jotka siirtyivät mosaiikeista ikoneihin, jotka maalattiin puulevyille ja joita katsottiin läheltä.


title: Bysantin taide

text: Aluksi kirkon ikonit olivat vain koristeita tai opetuskuvia, myöhemmin niille annettiin pyhäinjäännösten arvo ja uskottiin niiden vaikuttavan kosketuksen kautta. Niitä alettiin rukoilla ja siksi niissä olevat pyhimykset kuvattiin suoraan edestä. Tästä ikonien palvonnasta alkoi kuvakielto ja Bysantin kulttuurissa vaikuttanut pitkään kestänyt kuvariita, ikonoklasmi (730 – 843). Pitkällisen vaiheen jälkeen ikonit jälleen sallittiin, mutta niitä ei saanut palvoa.


title: Crushing You with Style

text: Crushing You with Style on suomalaisen Giant Robotin ensimmäinen studioalbumi. Albumi julkaistiin vuonna 1999 Hawaii Soundsin kautta.


title: Michael Anderson (astronautti)

text: Michael Philip Anderson (25. joulukuuta 1959 – 1. helmikuuta 2003) oli yhdysvaltalainen everstiluutnantti (USAF) ja NASAn astronautti. Hän oli avaruussukkulan hyötykuorman komentajana lennolla STS-107 ("Columbia") ja sai surmansa aluksen hajotessa ilmakehässä laskeutumisvaiheessa.


title: Michael Anderson (astronautti)

text: Anderson syntyi Plattsburghissa, New Yorkin osavaltiossa, mutta piti Spokanea Washingtonissa kotikaupunkinaan. Anderson palveli Yhdysvaltain ilmavoimissa vuodesta 1981 huoltotehtävissä tietoliikenneupseerina, lentäjänä ja lennonopettajana. Hän lensi yli 3000 lentotuntia KC-135 Stratotankerin eri versioilla ja T-38A Talonilla. Astronauttikoulutukseen hänet valittiin joulukuussa 1994, minkä hän aloitti maaliskuussa 1995. Anderson lensi avaruussukkulalennoilla STS-89 (22.–31.1.1998) ja STS-107 (16.1.–1.2.2003) viettäen yli 593 tuntia avaruudessa.


title: Michael Anderson (astronautti)

text: Asteroidi "51824 Mikeanderson" (2001 OE) nimettiin postuumisti Andersonin mukaan.


title: Superweekend

text: Superweekend on suomalaisen Giant Robotin toinen studioalbumi. Albumi julkaistiin maaliskuussa 2002 ja sen julkaisi EMI. Albumi nousi Suomen virallisen listan sijalle 12, ja pysyi listalla yhteensä neljä viikkoa.


title: Superweekend

text: Vuonna 2012 verkkomedia Nuorgam valitsi albumin ”2000-luvun kotimaiset pophelmet” -listalle.


title: Domesticity

text: Domesticity on suomalaisen Giant Robotin kolmas studioalbumi. Albumin julkaisi Stupido Records 14. huhtikuuta 2004.


title: Domesticity

text: Albumi debytoi Suomen virallisen listan yhdeksännellä sijalla, ja pysyi listalla yhteensä kuusi viikkoa.


title: Levytyksiä vuodelta 1939

text: Levytyksiä vuodelta 1939 on suomalaisen orkesterin Dallapén kokoelma-albumi vuodelta 2009.


title: Levytyksiä vuosilta 1950–1958

text: Levytyksiä vuosilta 1950–1958 on suomalaisen orkesterin Sacy Sandin kokoelma-albumi vuodelta 2009.


title: Adela (Flanderi)

text: Adela (1064 tai 1067 – 1115) oli Flanderin kreivin Robert I:n tytär hänen avioliitostaan Gertrude Saksilaisen kanssa.


title: Adela (Flanderi)

text: Adela solmi ensimmäisen avioliittonsa vuonna 1080 Tanskan kuninkaan Knuut Pyhän kanssa. Tämän jouduttua kansankapinan yhteydessä murhatuksi Odensen katedraalissa vuonna 1096 Adela joutui pakenemaan veljensä Robert II:n luokse Flanderiin.


title: Adela (Flanderi)

text: Tämän jälkeen hän vuonna 1092 avioitui normannisyntyisen Apulian herttuan Roger Borsan kanssa. Kun Roger vuoli vuonna 1111, Adela hallitsi Apulian herttuakuntaa poikansa Vilhelm II:n alaikäisyyden ajan.


title: Adela (Flanderi)

text: Kun hänen ensimmäinen miehensä Knuut Pyhä kanonisoitiin 1101, Adela lähetti Odensen katedraaliin upean Bysantista peräisin olevan seinävaatteen, joka on yhä nähtävänä kirkossa.


title: Adela (Flanderi)

text: Avioliitosta Knuut Pyhän kanssa hänellä oli kolme lasta:


title: Adela (Flanderi)

text: Avioliitosta Roger Borsan kanssa hänellä oli:


title: Raimo Inkinen

text:
Raimo Juhani Inkinen (s.12. tammikuuta 1944 Siikainen) on suomalainen iskelmälaulaja, säveltäjä ja sanoittaja jonka ensimmäinen single "Päivän vain" / "Saapuvan sun tiedän" ilmestyi vuonna 1967 Decca-levymerkillä.
Inkinen teki toisenkin singlen Decca levymerkille jonka jälkeen vaihtoi PSO-levymerkille.
1968 alkaen Inkinen työsti lastenohjelmaa "Pienten piiri" TV1:lle.
1980-luvulla Inkinen oli risteilyisäntänä eri laivoilla


title: Ángel Marcos

text: Ángel Marcos (s. 7. huhtikuuta 1943) on argentiinalainen jalkapallovalmentaja ja entinen hyökkääjä. Vuodesta 2008 lähtien hän on toiminut ranskalaisseura Chamois Niortais'n teknisenä neuvonantajana.


title: Ángel Marcos

text: Marcos aloitti peliuransa vuonna 1963 Ferro Carril Oesten hyökkääjänä ja oli mukana voittamassa Argentiinan kakkosdivisioonan mestaruutta samana vuonna. Hän edusti seuraa kolme vuotta ja siirtyi 1966 lyhyeksi aikaa Club Atlético Nueva Chicagoon, josta hän jo samana vuonna jatkoi Chacarita Juniorsiin. Vuonna 1969 Marcos oli Chacaritan kapteenina voittamassa seuran historian ainoaa Metropolitano-mestaruutta.


title: Ángel Marcos

text: Edustettuaan nelisen vuotta Chacaritaa Marcos jätti kotimaansa kentät ja siirtyi 1971 ranskalaisseura FC Nantes Atlantiqueen. Hän aloitti uransa Nantes'ssa vahvasti iskien debyyttikaudellaan 20 liigamaalia. Kaudella 1972/73 Marcos oli voittamassa seuran kanssa Ranskan mestaruutta ollen tärkeä osa José Arribas'n "jeu à la nantaise"-pelitapaa.


title: Ángel Marcos

text: Kesällä 1975 Marcos jätti Nantes'n ja siirtyi Toulouseen, jossa pelasi uransa kolme viimeistä kautta. Hän lopetti ammattilaisuransa 35-vuotiaana 1978. Argentiinan maajoukkueessa hän esiintyi 33 kertaa. Marcos aloitti valmennusuransa jo vuonna 1977 Toulousen pelaajavalmentajana. Päätettyään peliuransa hän oli vuosia sivussa valmennustehtävistä, kunnes siirtyi 1984 gabonilaisen Port-Gentil'n päävalmentajaksi. Hän valmensi seuraa viitisen vuotta ja voitti 1989 Gabonin cup-mestaruuden.


title: Ángel Marcos

text: Gabonin vuosiensa jälkeen Marcos palasi 1990 Ranskaan ja valmensi kolme vuotta amatööriseura ES La Rochellea, kunnes palasi jälleen 1993 Afrikkaan, nyt tosin egyptiläisen Ismailyn päävalmentajaksi. Hän valmensi Ismailya vuoden ja siirtyi 1994 Al Ainin valmentajaksi. Marcos johdatti seuran 1995 Arabiemiraattien cupin finaaliin. Kaudella 1996/97 hän valmensi toistamiseen Ismailya.


title: Ángel Marcos

text: Lokakuussa 1999 Marcos palasi Ranskaan ja siirtyi Division 2:ssa ongelmiin ajautuneen Chamois Niortais'n päävalmentajaksi. Marcosin johdolla seura säilyi sarjassa ja seuraavalla kaudella Marcos johdatti seuran komeasti neljänneksi. Lisäksi seura eteni Coupe de la Liguessä aina välieriin saakka. Menestyksestä huolimatta hän jätti seuran kesällä 2001.


title: Ángel Marcos

text: Elokuussa 2001 hän siirtyi Division 1:een nousseen FC Lorientin päävalmentajaksi. Pesti jäi kuitenkin lyhyeksi sillä tammikuussa 2002 hän siirtyi FC Nantes'n peräsimeen. Marcosin johdolla mestaruutta puolustanut seura sijoittui lopulta kymmenenneksi. Hän jatkoi päävalmentajana myös kaudella 2002/03, mutta yhdeksäs sija liigassa ei tyydyttänyt ja argentiinalainen sai lähteä kauden jälkeen.


title: Ángel Marcos

text: Nantes-pestinsä jälkeen Marcos on toiminut L’Equipe-lehden jalkapalloasiantuntijana ja vuodesta 2008 lähtien Chamois Niortais'n teknisenä neuvonantajana.


title: Politiken

text: Politiken (Lausutaan ) on Tanskan toiseksi suurin päivälehti. Sen levikki on 107 788 kappaletta.


title: Politiken

text: Politiken perustettiin Kööpenhaminassa vuonna 1884, ja aluksi sen painosmäärä oli 2 000 kappaletta. Lehti oli alun perin lähellä vasemmistoliberaalia radikaali venstre -puoluetta, mutta julistautui poliittisesti riippumattomaksi vuonna 1970.


title: Politiken

text: Lehti tunnetaan muun muassa laadukkaasta kuvajournalismistaan ja EU-myönteisestä linjastaan.


Euroopan köyhyyden ja sosiaalisen syrjäytymisen torjunnan teemavuosi 2010 on Euroopan Unionin kampanja köyhyyden ja syrjäytymisen poistamiseksi. Vaikka Eurooppa on yksi maailman rikkaimmista alueista, lähes 80 miljoonaa ihmistä elää köyhyysvaarassa. Kymmenen vuotta aikaisemmin EU-johtajat sitoutuivat poistamaan köyhyyden EU:sta vuoteen 2010 mennessä. Määräaika on kulunut umpeen, eikä tavoitetta ole saavutettu. Euroopan Unionin Sosiaalirahaston ohjelman mukaan eri puolilla EU:ta järjestetään koko vuoden 2010 aikana tapahtumia, joissa tuodaan esiin köyhyyden ja syrjäytymisen erilaiset kasvot Euroopassa.


title: Euroopan köyhyyden ja sosiaalisen syrjäytymisen torjunnan teemavuosi 2010

text: Euroopan teemavuoden 2010 tavoitteena on:


text: Köyhyys ei ole ainoastaan kehitysmaiden vitsaus, vaan se koskettaa monia myös Euroopassa. Köyhyys on monimutkainen ongelmavyyhti, joka estää normaalina pidetyn elämän. Köyhyyden taustalla on monia eri tekijöitä, kuten heikko koulutus, päihderiippuvuus tai epäsuotuisa lapsuus aineellisen ja henkisen niukkuuden keskellä. EU-maissa köyhäksi määritellään henkilö, jonka tulot ovat alle 60 prosenttia maan mediaanipalkasta. Mediaanipalkka tarkoittaa palkkaa, jota vähemmän tai enemmän ansaitsee tasan puolet palkansaajista. Tämän määritelmän mukaan lähes 80 miljoonaa EU-kansalaista eli yli 15 prosenttia väestöstä on köyhyysrajalla tai sen alapuolella. Tilastojen mukaan 10 prosenttia EU-kansalaisista elää kotitalouksissa, joiden jäsenistä kukaan ei käy töissä. Työnteko ei kuitenkaan välttämättä poista köyhyyttä, vaan 8 prosenttia kansalaisista kärsii köyhyydestä töissä käynnistä huolimatta.


text: EU:n perusarvoihin kuuluu solidaarisuus, ja EU on nimennyt vuoden 2010 Euroopan köyhyyden ja sosiaalisen syrjäytymisen torjunnan teemavuodeksi. Jokainen EU-maa on laatinut toimintaohjelman, jossa otetaan huomioon juuri kyseisen maan olosuhteet ja siellä vallitsevan köyhyyden erityispiirteet. Teemavuoden aikana järjestetään myös tilaisuuksia, joissa vaihdetaan tietoa ja kokemuksia eri maiden välillä. Esimerkiksi toukokuussa järjestään kokous, johon osallistuu köyhiä eri maista.


text: Köyhyyden lopettaminen oli keskeisiä tavoitteita Lissabonin strategiana tunnetussa kasvu- ja työllisyyssuunnitelmassa, josta jäsenmaat sopivat vuonna 2000. Vuoden 2010 teemavuoden tarkoituksena on jälleen kiinnittää päättäjien ja kansalaisten huomio köyhyyteen ja saada aikaan konkreettisia tekoja sen poistamiseksi. EU aloitti vuonna 2000 yhteistyön jäsenvaltioiden välillä köyhyyden ja sosiaalisen syrjäytymisen poistamiseksi ja kaikki jäsenvaltiot ovat laatineet monivuotiset kansalliset toimintasuunnitelmat. Ennen vuotta 2000 ainoastaan kolmella jäsenvaltiolla oli tällainen strategia. Euroopan sosiaalirahasto (ESR), jonka osuus EU:n budjetista on nyt noin 10 prosenttia, käyttää joka vuosi noin 10 miljardia euroa syrjäytymisen ehkäisyyn muun muassa koulutuksella.


text: Jokainen EU-maa toteuttaa teemavuotta omalla kansallisella ohjelmallaan, jossa teemavuoden tavoitteet sovitetaan maan tilanteeseen ja tarpeisiin.


text: Suomessa pääaiheeksi on valittu osallisuus ja yhteenkuuluvuus. Teemavuoden tapahtumilla ja hankkeilla halutaanTapahtumissa ja hankkeissa puheenvuoro annetaan köyhille ja syrjäytyneille sekä heidän kanssaan työskenteleville vapaaehtoistyöntekijöille, järjestöille ja sosiaalityöntekijöille.


text: Teemavuoden suojelija on Tasavallan presidentti Tarja Halonen.


text: Terveyden ja hyvinvoinnin laitos koordinoi teemavuoden toteutusta Suomessa.


title: Monk Punk

text: Monk Punk on 1991 julkaistu Waltarin ensimmäinen albumi.


title: Mwanzan alue

text: Mwanzan alue on yksi Tansanian 30 hallinnollisesta alueesta (mkoa eli region). Se sijaitsee maan pohjoisosassa, Viktoriajärven rannalla.


title: Mwanzan alue

text: Alueen pinta-ala on 19 592 neliökilometriä. Vuonna 2005 siellä arvioitiin elävän noin 3,2 miljoonaa asukasta. Alueen pääkaupunki on Mwanza.


title: Mwanzan alue

text: Mwanzan alue on, itse Mwanzan kaupunkiseutua lukuun ottamatta, hyvin maatalousvaltaista seutua. Noin 85% väestöstä elää maalla. Maaperä ei ole kovin viljavaa, ja sateet tulevat epäsäännöllisesti. Siksi maissia ei voi viljellä kaikkialla, vaan hirssiä ja durraa kasvatetaan siellä missä sadevedestä on ajoittain pulaa. Useimmilla viljelijöillä kasvaa myös hiukan maniokkia pääsadon menetyksen varalta. Myös papuja ja bataattia kasvatetaan ruoaksi. Myyntituloja saadaan puuvillasta, maapähkinöistä, kikherneistä, kahvista, riisistä ja banaanista.


title: Torcha!

text: Torcha! on vuonna 1992 julkaistu Waltarin toinen albumi.


title: Andromedan ja Linnunradan yhdistyminen

text: Andromedan ja Linnunradan yhdistyminen tapahtuu luultavasti noin 2,5–5 miljardin vuoden päästä ja siinä nämä Paikallisen ryhmän kaksi suurinta galaksia törmäävät ja yhdistyvät toisiinsa.. Tällöin Aurinkokunnan sisältävä Linnunrata ja Andromedan galaksi sulautuvat yhdeksi galaksiksi.


title: Andromedan ja Linnunradan yhdistyminen

text: Galaksien arvioidaan olevan noin 2,5 miljoonan valovuoden etäisyydellä toisistaan. Törmäyksen arvioidaan alkavan noin 4 miljardin vuoden kuluttua.


title: Andromedan ja Linnunradan yhdistyminen

text: Andromedalla on havaittu olevan noin 1 miljoonan valovuoden etäisyydelle yltävä halo. Mikäli Linnunradalla on vastaava halo niin galaksien törmäys saattaa alkaa huomattavasti aikaisemmin, se saattaa jopa olla jo meneillään. Linnunradan haloa ei pystytä havaitsemaan sen sisältä käsin.


title: Andromedan ja Linnunradan yhdistyminen

text: Hubblen lain mukaan kaukaiset galaksiryhmät loittonevat toisistaan, mutta Andromeda ja Linnunrata kuuluvat samaan ryhmään, eikä niillä arvella olevan loittonemiseen tarvittavaa keskinäistä alkunopeutta. Andromeda lähestyy Linnunrataa suurin piirtein 140 km/s


title: Andromedan ja Linnunradan yhdistyminen

text: eli 500 000 km/h, mutta samalla sillä voi olla poikittaista nopeutta, jonka suuruutta ei varmasti tiedetä. Jos poikittaisnopeutta ei ole paljon, galaksit kohtaavat ja kaasupilvien törmätessä ne menettävät lisää keskinäistä nopeuttaan sulautuen lopulta yhteen.


title: So Fine!

text: So Fine on 1994 julkaistu Waltarin kolmas albumi.


title: Big Bang (albumi)

text: Big Bang on 1995 julkaistu Waltarin neljäs albumi.


title: Big Bang (albumi)

text: Albumi nousi Suomen virallisen listan sijalle 7.


title: Yeah! Yeah! Die! Die! Death Metal Symphony in Deep C

text: Yeah! Yeah! Die! Die! (Death Metal Symphony in Deep C) on Waltari-yhtyeen vuonna 1996 julkaistu viides albumi. Albumin musiikki on omaperäistä sekoitusta death metalista ja klassisesta musiikista. Albumi tehtiin yhteistyössä Avanti!-orkesterin kanssa.


text: Albumi ylsi Suomen virallisen listan sijalle 23.


title: Space Avenue

text: Space Avenue on 1997 julkaistu Waltarin kuudes albumi.


title: Space Avenue

text: Albumi ylsi Suomen virallisen listan sijalle 5.


Yhdenvertaiset mahdollisuudet Euroopassa oli Euroopan Unionin teemavuosi 2007 syrjintää vastaan ja yhdenvertaisuuden puolesta. Teemavuoden tarkoituksena oli parantaa Euroopan unionin kansalaisten tietoisuutta oikeuksistaan tasavertaiseen kohteluun kohteluun ja elämään ilman syrjintää. Tarkoitus oli avata laaja keskustelu monikulttuurisuuden eduista niin eurooppalaisille yhteiskunnille kuin yksittäisille kansalaisillekin sillä syrjintä on edelleen yleistä kaikkialla Euroopassa.


title: Yhdenvertaiset mahdollisuudet Euroopassa

text: Teemavuoden aikana oli tavoitteena puuttua myös syrjintään, josta monet kärsivät sukupuolensa, rotunsa tai etnisen alkuperänsä, uskontonsa tai vakaumuksensa, vammaisuutensa, ikänsä tai seksuaalisen suuntautumisensa takia.


text: 2007 Euroopan teemavuoden aiheet olivat:


title: Pesäpallon miesten Mestaruussarjan kausi 1966

text: Pesäpallon SM-sarja 1966. Vimpelin Veto ja Kouvolan Pallonlyöjät päätyivät tasapisteisiin sarjan kärjessä. Vimpeli suostui uusintaottelun järjestämiseen Kouvolassa, kun seuralle luvattiin 60 % pääsylipputuloista. Runkosarjan 4–19 vierasvoitto antoi hyvät pohjat, eikä finaalissakaan näyttänyt pahalta vielä seitsemän vuoroparin jälkeen (3–5). Mutta kuten pesäpallossa niin usein käy – lopussa kotijoukkue nousi rinnalle ja ohi vieden Suomen mestaruuden. Kouvolan kotipelien yleisökeskiarvo 2 785 oli lähes kaksinkertainen koko sarjan keskiarvoon verrattuna. Lukuun ei sisälly uusintaottelun katsojamäärä.


text: Neljä viimeistä joukkuetta putosi sarjasta. Tilalle nousivat suomensarjan lohkovoittajat: Halsuan Toivo, Nurmeksen Sepot, Nurmon Jymy ja Puna-Mustat.


text: Ottelu pelattiin 2. lokakuuta Kouvolassa – katsojia 5 391


text:
Kouvolan joukkue: Ilkka Kauppinen,
Anssi Vesala,
Timo Raussi,
Antero Vatto,
Pekka Taulasalo,
Pertti Lonka,
Matti Lautala,
Hannu Utriainen,
Hannu Kiuru,
Esko Halonen,
Mikko Pöyhönen,
Jorma Juutilainen.


title: Newport (savuke)

text: Newport on vuonna 1957 myyntiin tullut Lorillard Tobacco Companyn menthol-savukkeiden merkki.


title: Jodiasetamidi

text: Jodiasetamidi (CHINO) on asetamidin johdos. Jodiasetamidia käytetään yleisesti biokemiassa proteiineja alkyloivana reagenssina.


title: Jodiasetamidi

text: Proteiinien rakenteen selvittämisessä käytetään apuna alkylointireagensseja, kuten jodiasetamidia tai jodietikkahappoa, estämään disulfidisidosten muodostuminen, jolloin proteiinien yhteenliittymistä ei tapahdu. Reaktio on tyypiltään nukleofiilinen substituutioreaktio kysteiiniaminohapon sulfhydryyliryhmien kanssa. Proteiinien alkyloimiseen voidaan käyttää jodiasetamidin tai jodietikkahapon sijasta muun muassa N-etyylimaleimidia.


title: Jodiasetamidi

text: Jodiasetamidi on myrkyllistä. Hengitettynä yhdiste aiheuttaa yskää ja polttavaa tunnetta kurkussa. Nieltynä se aiheuttaa huonovointisuutta ja oksentelua. Jodiasetamidin on todettu olevan karsinogeeninen ja mutageeninen. Jodoasetamidi on genotoksisempi kuin bromiasetamidi tai klooriasetamidi.


title: Y. Y. Antonen

text: Y. Y. Antonen oli kirjoittajanimimerkki Ydin-lehdessä. Nimimerkillä julkaistiin kirjoituksia vuoden 1972 aikana. Sen taustalla oli useita kirjoittajia sosialidemokraattisen puolueen piiristä, muun muassa Jaakko Blomberg, Kari Tapiola, Jaakko Kalela, Pertti Joenniemi sekä alkuun myös Paavo Lipponen. Viimeiseksi nimimerkillä julkaistuksi kirjoitukseksi jäi EEC-sopimusta vastustanut kirjoitus "Kekkosen linja", jota ei ollut kirjoittanut kyseisen ryhmän jäsen, eikä ryhmälle ollut ilmoitettu asiasta. Kirjoittajat olivat Antero Jyränki, Erkki Tuomioja ja Bo Ahlfors. Nimimerkin käytöstä sopi alun perin Kari Tapiola Ydin-lehden päätoimittajan Elina Suomisen kanssa, kun ulkoministeriön virkamiehiä käsitelleelle kriittiselle jutulle tarvittiin suojaa.


title: Pianosonaatti (Berg)

text: Pianosonaatti (, op. 1) on Alban Bergin vuonna 1910 julkaisema yhdestä osasta koostuva pianosonaatti. Se on hänen ainoa pianoteoksensa, jolle hän antoi opusnumeron. Sonaatti esitettiin ensimmäistä kertaa Wienissä 24. huhtikuuta 1911. Pianistina oli Etta Werndorff.


title: Mihail Tihonravov

text: Mihail Tihonravov (, 19. heinäkuuta 1900 – 3. maaliskuuta 1974) oli neuvostoliittolainen rakettitekniikan pioneeri.


title: Mihail Tihonravov

text: Hän opiskeli Žukovskin ilmavoimien akatemiassa vuodet 1922–1925. Tällöin hän suunnitteli ja rakensi liitolentokoneita. Hän tutustui Konstantin Tsiolkovskin avaruuslennon teorioihin opiskeluaikanaan. Vuonna 1932 hän liittyi GIRD-rakettitutkimusryhmään, ja pian hänestä tuli yksi sen johtajista. Hän suunnitteli ja toteutti GIRD-09-raketin, joka käytti hapettimena nestehappea ja polttoaineena hyytelömäistä bensiiniä. Koelento tehtiin 17.8.1933.


title: Mihail Tihonravov

text: Tikhonravov työskenteli GIRDissä, kunnes se liitettiin RNII:een eli suihkuvirtauslaboratorioon, josta kehittyi NII-1-instituutti. Vuonna 1946 hänestä tuli Tykistötieteiden akatemian NII-4:n apulaisjohtaja. Siellä on kehitti rakettiklustereiden, satelliittien ratamekaniikan, kantoraketin laukaisun aikaisen asennonsäädön, paluulennon mekaniikan ja lämpökilpien teorioita ja tekniikkaa. Hänen ryhmänsä suunnitteli Sputnik 3, Luna 1, Luna 3, Luna 4 ja varhaiset Venus- ja Mars-luotaimet. Sergei Koroljov kutsui vuonna 1956 Tihonravovin ryhmineen omaan suunnittelutoimistoonsa OKB-1:een.


title: Mihail Tihonravov

text: Marsin Tihonravovin kraatteri on nimetty hänen mukaansa.


title: Laredo

text: Laredo voi tarkoittaa seuraavia:


title: Operaatio Solaris

text: Operaatio Solaris on kirjailija Ilkka Remeksen seitsemäs nuortenromaani, jonka päähenkilö on Aaro Korpi. Kirjan julkaisi WSOY vuonna 2009.


title: Operaatio Solaris

text: Aaro Korpi on lähtenyt lumiseen Lappiin mukanaan Taina, Alan ja heidän poikansa, nokkava Julius-serkku. Samaan aikaan Lapissa on meneillään amerikkalaisten operaatio Solaris. Aaro pääsee amerikkalaisten jäljille ja kutsuu avukseen ystävänsä Nikon. Amerikkalaiset ovat varastaneet vanhan saamelaisen kepin museosta ja aiheuttaneet sähköhäiriön, joka lamauttaa kaikki tekniset laitteet. Aaro kidnapataan, mutta hän pääsee kuitenkin pakenemaan mukanaan sähköhäiriöitä aiheuttava EMP-laite. Amerikkalaiset lähtevät Aaron ja Nikon perään. Salainen operaatio Solaris on vaarassa.


title: Glenn Cunningham (yleisurheilija)

text: Glenn Cunningham (4. elokuuta 1909 Atlanta, Kansas, Yhdysvallat – 10. maaliskuuta 1988 Menifee, Arkansas, Yhdysvallat) oli yhdysvaltalainen keskimatkojen juoksija ja olympiamitalisti.


title: Glenn Cunningham (yleisurheilija)

text: Cunningham sai pahoja palovammoja jalkoihinsa bensiiniräjähdyksessä kahdeksanvuotiaana. Lääkärit epäilivät alkuun, ettei hän pystyisi kävelemään enää koskaan. Cunninghamista tuli kuitenkin 1930-luvun parhaimpia mailereita. Vuonna 1932 Cunningham voitti NCAA:n yliopistomestaruuden ja AAU:n Yhdysvaltain amatöörimestaruuden. Samana vuonna hän selviytyi Yhdysvaltain edustajana Los Angelesin olympialaisiin. Cunningham sijoittui olympialaisten 1 500 metrin juoksussa neljänneksi ajalla 3.53,4.


title: Glenn Cunningham (yleisurheilija)

text: Cunningham voitti vuonna 1933 AAU:n 800 ja 1 500 metrin mestaruuden. Hän kilpaili vuoden aikana myös Euroopassa, ja voitti kaikki 20 juoksemaansa kilpailua. Cunningham rikkoi vuonna 1934 mailin maailmanennätyksen. AAU:n 1 500 metrin mestaruuden hän hävisi kuitenkin Bill Bonthronille, mutta voitti sen jälleen neljästi perättäin 1935–1938. Berliinin olympialaisissa Cunningham sai hopeaa juostuaan finaalissa ajan 3.48,3. Olympiakultaa voitti Australian Jack Lovelock maailmanennätysajalla 3.47,8. Kaksi viikkoa olympialaisten jälkeen Cunningham juoksi Tukholmassa 800 metrin maailmanennätyksen 1.49,7.


title: Glenn Cunningham (yleisurheilija)

text: Sisäradoilla Cunningham teki 1 500 metrillä ja maililla seitsemän maailmanennätystä. Dartmouth Collegen ylipitkällä radalla hän juoksi 4.04,4 vuonna 1938. Aika oli kaksi sekuntia parempi kuin ulkoratojen mailin maailmanennätys. Cunningham juoksi vielä vuonna 1940 uransa nopeimman 1 500 metrin kilpailun AAU:n mestaruuskilpailuissa. Hänen aikansa oli 3.48,0, jolla sijoittui hopealle Walter Mehlin jälkeen.


title: Glenn Cunningham (yleisurheilija)

text: Cunningham lopetti juoksu-uransa vuoden 1940 jälkeen. Hän oli valmistunut maisteriksi Iowan yliopistosta ja tohtoriksi New Yorkin yliopistosta. Juoksu-uransa jälkeen hän työskenteli iowalaisen Cornell Collegen liikunnallisen koulutuksen johtajana. Hän avasi myöhemmin vaimonsa kanssa nuorten leirin Kansasiin. He auttoivat tilallaan kasvattamaan noin 10 000 heikossa asemassa ollutta lasta.


title: Glenn Cunningham

text: Glenn Cunningham voi viitata seuraaviin henkilöihin:


title: America Olivo

text: America Athene Olivo (s. 5. tammikuuta 1978 Van Nuys, Kalifornia) on yhdysvaltalainen näyttelijä, laulaja ja malli, jolla on myös Kanadan ja Italian kansalaisuus. Hän on esiintynyt useissa elokuvissa ja televisiosarjoissa.


title: America Olivo

text: Valmistuttuaan Juilliard Schoolista Olivo muutti New Yorkista takaisin synnyinpaikkaansa Los Angelesiin. Siellä hän perusti Soluna-nimisen tyttöbändin yhdessä Aurora Rodriguezin, T. Lopezin ja Jessica Castellanosin kanssa. Vähän ajan päästä hyvän menestyksen siivittämänä Soluna teki sopimuksen UPN:n kanssa. Yhtye lopetti toimintansa vuonna 2004, jonka jälkeen Olivo jatkoi näyttelijänä ja sooloartistina.


title: America Olivo

text: Solunan laulajana oleminen avasi Olivolle monia ovia, ja hän sai Broadway-teatterin lisäksi rooleja useista suosituista tv-sarjoista, kuten "House", "Kova laki", "General Hospital" ja "" . Olivo on myöd näytellyt monissa elokuvissa, joista ehkä tunnetuimmat ovat "", "Bitch Slap" ja "Perjantai 13." uusintaversio.


title: America Olivo

text: Vuonna 2009 Olivo esiintyi Playboyn kannessa. Itse lehdessä hän esiintyi seitsemässä alastonkuvassa. Lisäksi hän on esiintynyt kokonaan hopeaksi värjättynä Mötley Crüen Saints of Los Angeles -albumin kannessa.


title: America Olivo

text: America Olivon äiti Danica d'Hondt oli Miss Kanada 1959. Hänen isänsä on italialainen viinivalmistaja Nello Olivo.


title: America Olivo

text: Olivo on naimisissa näyttelijä Christian Campbellin kanssa. Heillä on yksi tytär, Indira Campbell.


title: Kawasakin tauti

text:
Kawasakin tauti on lähinnä pienillä lapsilla esiintyvä vaskuliitti eli verisuonitulehdus. N. 30-40 suomalaislasta sairastuu siihen vuosittain. Taudin oireisiin lukeutuvat korkea kuume, silmien sidekalvojen verestys, mansikkakieli, käsien ja jalkaterien punoitus sekä ihottuma. Taudin komplikaationa voi ilmetä sydämen sepelvaltimolaajentumia, jotka voivat aiheuttaa kuolemaan johtavan veritulpan (tromboosi). Kawasakin tauti ei kuitenkaan ajoissa hoidettuna ole hengenvaarallinen. Kawasakin taudin hoitona käytetään suoneen annettavaa immunoglobuliinia ja viikkojen ajan jatkuvaa aspiriinilääkitystä.
Sairauden laukaisee todennäköisesti infektio. Kuolleisuus on hoitamattomana noin yksi prosentti mutta asianmukaisesti hoidettuna vain sadasosa siitä. Sairauteen voi liittyä myös myokardiitti.


title: Kawasakin tauti

text: Sairaus on nimetty japanilaisen pediatri Tomisaku Kawasakin mukaan.


title: Raynald Denoueix

text: Raynald Denoueix (s. 15. huhtikuuta 1948) on ranskalainen jalkapallovalmentaja ja entinen puolustaja.


title: Raynald Denoueix

text: Denoueix pelasi koko uransa puolustajana FC Nantes Atlantiquessa. Hän edusti seuraa 13 vuoden ajan ja kuului José Arribas'n "jeu à la nantaise"-pelitavan lanseeraaneeseen joukkueeseen, joka voitti kaksi Ranskan mestaruutta 1970-luvulla.Pelaajauransa jälkeen Denoueix aloitti amatööriseura US Gétignén valmentajana, kunnes siirtyi 1982 työskentelemään FC Nantes Atlantiquen organisaatioon juniorivalmentajaksi. Hänen aikanaan Nantes'n junioriakatemiasta ponnistivat maailmanmaineeseen muun muassa Didier Deschamps ja Marcel Desailly sekä myöhemmin Claude Makélélén ja Christian Karembeun kaltaisia maailmantähtiä.


title: Raynald Denoueix

text: Kun Nantes'n päävalmentaja Jean-Claude Suaudeau jätti tehtävänsä kesällä 1997, nousi Denoueix uudeksi päävalmentajaksi. Debyyttikausi ei sujunut kovin ruusuisesti ja Nantes sijoittui Division 1:ssä vasta sijalle 11. Liigasijoitukset olivat keskikastissa myös kahdella seuraavalla kaudella, mutta menestystä tuli kahden Coupe de Francen mestaruuden myötä. Lopulta kausi 2000/01 toi jättipotin myös liigassa, kun Nantes'ssa juhlittiin seurahistorian kahdeksatta ja toistaiseksi viimeistä mestaruutta. Mestaruuden jälkeinen kausi alkoi kuitenkin vaisusti ja Denoueix sai lopulta tammikuussa 2002 potkut tehtävistään.


title: Raynald Denoueix

text: Kesällä 2002 Denoueix siirtyi espanjalaisseura Real Sociedadin peräsimeen. Menestys oli debyyttikaudella komeaa ja baskiseura sijoittui Primera Divisiónissa komeasti hopealle. Denoueix valittiin menestyksen johdosta vuoden 2003 parhaaksi liigavalmentajaksi Espanjassa. Kaudella 2003/04 Denoueix johdatti Sociedadin Mestarien liigassa kuudentoista parhaan joukkoon, mutta liigassa seura jäi viidenneksitoista ja hän sai lähteä kauden jälkeen.


title: Raynald Denoueix

text: Sociedad-pestinsä jälkeen Denoueix on toiminut Canal+:n jalkapalloasiantuntijana ja ollut mukana "Les Spécialistes" -ohjelmassa.


title: Los Angeles Memorial Coliseum

text: Los Angeles Memorial Coliseum on stadion Los Angelesissa Yhdysvalloissa.


title: Los Angeles Memorial Coliseum

text: Se sijaitsee Banc of California Stadiumin ja Etelä-Kalifornian yliopiston kampuksen vieressä. Stadionia käyttää yliopiston amerikkalainen jalkapallojoukkue Trojans sekä Los Angeles Rams vuoteen 2019 asti.


title: Los Angeles Memorial Coliseum

text: Los Angeles Memorial Coliseum on ainoa stadion, joka on ollut kaksi kertaa olympiastadionina. Se isännöi olympialaisia 1932 ja 1984. Lisäksi sillä on pidetty amerikkalaisen jalkapallon Super Bowl ja baseballin World Series. Päivä ennen 1984 olympialaisia stadion julistettiin National Historic Landmarkiksi.


title: Radium Round

text: Radium Round on 1999 julkaistu Waltarin seitsemäs albumi.


title: Radium Round

text: Albumi nousi Suomen virallisen listan sijalle 33.


title: Mansikkakieli

text: Mansikkakieli on kirkkaan punainen, pinnaltaan mansikkamainen kieli, jossa on turvonneita näppyjä. Kyseessä on tavanomainen tulirokon oire, joka kehittyy suunnilleen neljässä päivässä sairastumisesta. Mansikkakieli voi myös kuulua Kawasakin taudin suuoireisiin.


title: Play to Stop – Europe for Climate

text: Play to Stop – Europe for Climate oli Euroopan komission ja kansainvälisten MTV-kanavien kampanja ilmastonmuutoksen ehkäisemiseksi. Kampanja kesti kuusi kuukautta ja sen tarkoitus oli herättää nuorisossa mielenkiintoa ilmastonmuutoksen vaaroja kohtaan ja toimia Kööpenhaminan ilmastokokouksen vauhdinottajana vuoden 2009 joulukuussa. "Play to Stop" kampanjoi 11 EU:n jäsenvaltiossa ja sisältää TV-mainoksia, "Moby"n konsertin Tukholmassa, kaksi muita esiintyjiä sisältävää konserttia Budapestissa ja Kööpenhaminassa, internet-pelejä yms. Kööpenhaminan ilmastonmuutos konfrenssi avattiin 7. joulukuuta 2009.


title: Play to Stop – Europe for Climate

text: Heinäkuun ja joulukuun välisenä aikana "Play to Stop - Europe for Climate" tähtäsi 11 EU:n jäsenvaltion nuorisoon, saadakseen heidät taistelemaan ilmastonmuutosta vastaan. Eurobarometerin arvion mukaan 65% nuorisosta (15-24-vuotiaista) ei usko, että ilmastonmuutos on pysäyttämätön ilmiö eikä sille voi tehdä mitään. "Play to Stop" muistuttaa, että nuorison äänet ovat tärkeitä ja he voivat toimia ehkäistääkseen sitä. Kampanjaa käytiin Bulgariassa, Tšekissä, Tanskassa, Ranskassa, Saksassa, Unkarissa, Italiassa, Puolassa, Romaniassa, Ruotsissa ja Britanniassa. Kolme menestyviä kansainvälisiä artisteja sisältävää konserttia esitettiin Tukholmassa, Budapestissa ja Kööpenhaminasa ja ne näytettiin MTV:llä.


title: Play to Stop – Europe for Climate

text: Ensimmäinen konsertti järjestettiin Tukholmassa, jossa esiintyi Moby; toinen pidettiin Budapestissa brittiläisen "nu wave" rock-bändi Editorsin kanssa; ja kolmas Kööpenhaminassa amerikkalaisen poikabändin Backstreet Boysin kanssa EU:n ilmastokokouksessa. Koko kampanjan ajan musiikkikanavat omistautuivat kaupalliselle sisällölle taistelussa ilmastonmuutosta vastaan ja tuottivat useita erikoisohjelmia.


title: Play to Stop – Europe for Climate

text: Jokainen konsertti sijoittui tärkeään ja suureen tapahtumaan, joka liittyi ilmastonmuutokseen: World Water Week -konfrenssiviikolla Tukholmassa, Mobility Week -viikolla Bidapestissa ja ilmastokokouksessa Kööpenhaminassa. Kutakin maata edustaa kuuluisa hyväntekijä, joka auttaa vetämään yleisön huomion tapahtumaan. Heihin kuuluvat muun muassa tenniksen pelaaja Magdalena Maleeva, tanskalainen laulaja Anna David, italialainen TV-tähti Paola Maugeri, puolalainen viihdyttäjä Michal Pirog ja romanialainen ilmastonmuutosaktivisti Serban Miron Copot.


title: Loïc Amisse

text: Loïc Amisse (s. 9. elokuuta 1954) on ranskalainen jalkapallovalmentaja ja entinen keskikenttäpelaaja. Heinäkuusta 2014 lähtien hän on toiminut FC Nantes'n apuvalmentajana.


title: Loïc Amisse

text: Amisse pelasi lähes koko uransa FC Nantes Atlantiquen joukkueessa, jossa hän debytoi kaudella 1973/74. Ensimmäisellä kaudellaan hän pelasi vain seitsemän ottelua, mutta jo kaudella 1974/75 Amisse kuului José Arribas'n avainmiehistöön ja pelasi 28 ottelua. Hän kuului läpi 1970- ja -80 -lukujen Nantes'n avainpelaajiin ollen tärkeä lenkki Arribas'n, Jean Vincentin ja viimeisimpänä Jean-Claude Suaudeaun "jeu à la nantaise"-pelitavassa. Kaudella 1989/90 kokenut Amisse putosi avausmiehistöstä ja siirtyi uransa viimeiseksi kaudeksi SCO Angersiin. Hän lopetti pitkän uransa 37-vuotiaana 1991.


title: Loïc Amisse

text: Ranskan maajoukkueessa Amisse pelasi vuosina 1977–83 vain 13 ottelua. Amisse jäi loistavasta seurajoukkueurastaan huolimatta toisen loistavan laitahyökkääjän, Didier Six'n varjoon. Pelaajauransa jälkeen Amisse on toiminut juniorivalmentajana FC Nantes Atlantiquen organisaatiossa. Kesällä 2003 hän nousi seuran päävalmentajaksi ja johdatti seuran kauden päätteeksi liigassa kuudenneksi. Coupe de la Liguessä seura eteni finaaliin saakka, mutta hävisi rangaistuspotkukilpailun jälkeen FC Sochaux'lle. Amisse sai potkut joulukuussa 2004 kehnosti alkaneen kauden vuoksi.


title: Loïc Amisse

text: Amisse palasi valmennustehtäviin heinäkuussa 2010, kun hänestä tuli FC Nantes Atlantiquen reservijoukkueen valmentaja. Amissen johdolla Nantes voitti CFA2:n G-lohkon mestaruuden kaudella 2012/13 ja nousi sarjaporrasta ylemmäs Ranskan neljännelle sarjatasolle. Kauden 2013/14 jälkeen Amisse siirtyi Nantes'een edustusjoukkueeseen Michel Der Zakarianin apuvalmentajaksi.


title: Tena

text: Tena on Napon maakunnan pääkaupunki Ecuadorissa, noin 250 kilometriä Quitosta kaakkoon. Sen asukasluku on noin 23 000. Kaupunki tunnetaan "kanelipääkaupunkina". Kaupungin keskustassa yhtyvät Tena- ja Pano-joet, jotka laskevat Napo-jokeen ja sitä kautta Amazoniin.


title: Tena

text: Kaupungin perustivat lähetystyöntekijät vuonna 1560.


title: Tena

text: Kaupungin yksi tärkeimmistä elinkeinoista on matkailu; kaupungista pääsee helposti Amazonian sademetsiin, jokiretkille ja tutkimaan lukuisia luolia ja kapeita kalliokanjoneita.. Tena on 512 metrin korkeudella merenpinnasta, ja sen maisemaa hallitsevat Andit.


title: Tena

text: Kaupungissa on pieni lentokenttä. Bussimatka Quitosta kestää noin 5 tuntia.


title: Tena

text: Tenan läheisyydessä on öljynjalostusteollisuutta.


title: Phenomenon

text: Phenomenon on brittiläisen hard rock -yhtye UFOn kolmas albumi, joka julkaistiin vuonna 1974. Albumilla soittaa ensimmäistä kertaa saksalainen kitaristi Michael Schenker, joka oli aiemmin hard rock -yhtye Scorpionsin kitaristi. Yhtyeen musiikki muuttuikin selvästi raskaammaksi aiempien albumien space rock -materiaalin sijasta. Se sisältää yhtyeen klassikkokappaleet ”Doctor Doctor” ja ”Rock Bottom”, joista molemmat ovat olleet keskeisessä osassa yhtyeen konserteissa niiden julkaisuista saakka, ja joista ensimmäisenä mainitusta on myös julkaistu single.


title: Phenomenon

text: Albumi sai julkaisuaikanaan positiivisia arvioita kriitikoilta, vaikka osa kriitikoista ei juuri pitänytkään albumin tuotannosta. "Phenomenon" ei kuitenkaan yltänyt Iso-Britanniassa listoille, mutta Yhdysvalloissa se pääsi melkein kahdensadan myydyimmän albumin joukkoon (paras sijoitus 202). Koska albumilla yhtyeen musiikki muuttui selvästi edellisiä raskaammaksi, monet yhtyeen fanit pitävät Phenomenonia yhtyeen todellisen alkuna.


title: Phenomenon

text: Kappale ”Built for Comfort” on lainakappale, jonka alkuperäinen esittäjä on blues-muusikko Willie Dixon.


title: Phenomenon

text: Albumista julkasitiin vuonna 2007 painos, jossa on kuusi bonuskappaletta.


title: Scenarios of Violence

text: Scenarios of Violence on saksalaisen thrash metal -yhtye Kreatorin kokoelma-albumi, joka on julkaistu maaliskuussa 1996 levymerkillä Noise Records.


Lauluntekijä – Levytyksiä vuosilta 1968–2010 on kokoelma-albumi, mikä sisältää suomalaisen lauluntekijän, muusikon ja tuottajan Jarmo Jylhän tekemiä kappaleita eri artisteille. Se on kahden CD:n kokoelma, ja sisältää 47 levytystä; vanhimpina Jylhän oman debyyttisinglen kappaleet vuodelta 1968 (tekijöinään Irwin Goodman ja Vexi Salmi), ja uusimpana kokoelmaa varten levytetty Tapani Pertun "Ihana ihminen". Pertun ja Jylhän itsensä lisäksi kokoelmalla laulavat mm. Tapio Heinonen, Reijo Taipale, Pepe Willberg, Jaakko Teppo, Tapani Kansa, Ossi Ahlapuro sekä Esko Rahkonen.


title: Lauluntekijä – Levytyksiä vuosilta 1968–2010

text: Kokoelman julkaisi Rocket Records 9.6.2010.


title: Glossiitti

text: Glossiitti on kielen tulehdus. Se aiheuttaa kielen turvotusta ja värimuutoksen. Tulehduksen mahdollisiin syihin lukeutuvat bakteeri- ja virusinfektiot sekä pernisiöösi anemia.


title: Cantini-museo

text: Cantini-museo eli Musée Cantini on taidemuseo Ranskan Marseillessa. Sen kokoelmat koostuvat nykytaiteesta, erityisesti ajalta 1900–1960. Museon on perustanut kuvanveistäjä ja mesenaatti Jules Cantini.


title: Cantini-museo

text: Museon kokoelmissa on teoksia muun muassa taiteilijoilta Nicolas de Staël ("Harmonie rouge, bleue et noire", 1951), Fernand Léger ("Nature morte au couteau", 1945), Oskar Kokoschka ("Le port de Marseille", 1925), André Derain ("Pinède Cassis", 1907), Max Ernst ("Monument aux oiseaux", 1927).


title: Cantini-museo

text: Museosta varastettiin vuoden lopussa 2009 siellä näyttelyssä lainassa ollut Edgar Degas'n pastellityö "Les Choristes". Syylliseksi epäiltynä otettiin kiinni museon yövartija.


title: Lucky Star

text:
Konata ('Kona-chan') on hieman laiska, lapsellinen ja huoleton otaku, mutta pohjimmiltaan hyväsydäminen johtaja. Hän pelaa usein online-roolipelejä opettajansa kanssa ja työskentelee cosplay- kahvilassa vaihto-oppilas Patricia Martinin kanssa. Konata asuu yhdessä leski-isänsä kanssa, ja hänellä on myös nuorempi serkku Yutaka Kobayakawa, joka käy samaa koulua kuin Konata. Konatalla on hyvin pitkät, siniset hiukset ja vihreät silmät. Hän on myös muita päähenkilöitä lyhyempi.
Kagami on Tsukasan vanhempi kaksossisko. Hän on hyvä koulussa, sillä opiskelee ahkerasti (toisin kuin Konata) ja oli jopa luokkansa puheenjohtajana vuoden. Kagami on eri luokalla kuin Konata ja Tsukasa, mutta on ruokatunneilla heidän kanssaan. Kagami on tietyissä tilanteissa ujo ja tunteellinen. Hän pitää videopelien pelaamisesta, mutta toisin kuin Konata, hän pelaa mieluiten ammuntapelejä. Kagamilla on siniset silmät ja pitkät, liilat hiukset, joita hän pitää kahdella poninhännällä.
Tsukasa on Kagamin nuorempi kaksossisko. Hän on samalla luokalla kuin Konata. Tsukasa on mukava ja ystävällinen, mutta hyvin kömpelö hahmo, joka ei ole kovin hyvä opiskelussa tai liikunnassa. Tsukasalla on siniset silmät ja lyhyet, liilat hiukset, joissa hän pitää keltaista pantaa.
Miyuki on kaunis, älykäs ja hyväkäytöksinen tyttö varakkaasta perheestä. Hän puhuu aina kohteliaalla japanilaisella tyylillä, jopa puhuessaan lähimmille ystävilleen. Miyuki on samalla luokalla Konatan ja Tsukasan kanssa. Hän on stereotyyppinen "meganekko", eli ystävällinen, silmälasipäinen tyttö. Hän pelkää hammaslääkärissä käymistä ja asioiden, kuten piilolinssien, laittamista silmiinsä. Miyuki pitää kirjojen lukemisesta ja nukkumisesta, ja hän meneekin yleensä aikaisin nukkumaan.


title: Lucky Star

text: "Lucky Star" on Kyoto Animationin tuottama 24-jaksoinen animesarja. Sarjaa aloitettiin esittämään japanissa 8. huhtikuuta 2007, ja se lopetettiin 16. syyskuuta 2007. Jokaisen jakson lopussa on osa fiktiivistä "Lucky Channel"- televisiosarjaa, jota juontavat Akira Kogami (Hiromi Konno) ja Minoru Shiraishi.


title: Vincent (nimi)

text: Vincent on miehen etunimi


title: Vincent (nimi)

text: Vincent tulee latinan sanasta "vicere", joka tarkoittaa 'voittajaa'.


title: Vincent (nimi)

text: Vincent muunnoksineen on yksi suosituimmista nimistä katolisissa maissa; katolisella kirkolla on lähes 40 tämännimistä pyhimystä ja autuaaksi julistettua.


title: Vincent (nimi)

text: Suomenkielisessä almanakassa nimi oli vuosina 1706–1907 muodossa Wincentius. Vuonna 2010 Vincent otettiin Suomen ruotsinkieliseen nimipäiväkalenteriin, jonka mukaan Vincentin nimipäivä on 3. toukokuuta.


title: Vincent (nimi)

text: Huhtikuun 2017 loppuun mennessä Vincent on Suomessa Väestörekisterikeskuksen mukaan annettu noin 1320 miehelle ja muutamalle naiselle.


title: Pekka Soini

text: Pekka Soini (5. marraskuuta 1941 Helsinki – 8. elokuuta 2004 Iquitos, Peru) oli suomalainen biologi ja Perun Amazonian luonnon tutkija.


title: Pekka Soini

text: Soini oli koulutukseltaan perämies. Perussa Liman satamassa vuonna 1964 sattui onnettomuus, jossa hän loukkaantui pudotessaan laivan lastiruumaan. Toipuessaan Soini rakastui, solmi avioliiton ja jäi asumaan Peruun.


title: Pekka Soini

text: Alkuaikoina Soini työskenteli matkailualalla Iquitosissa. Myöhemmin hän siirtyi keräämään eläviä käärmeitä yritykselle, joka eristi niistä myrkkyä seerumin valmistamiseksi käärmeenpuremien hoitoa varten. Vähitellen hän rupesi samalla keräämään tietoja käärmeistä ja muistakin eläimistä. Soinin mielenkiinnon kohteita olivat matelijat, apinat ja kilpikonnat. Häneltä ilmestyi julkaisuja korallikäärmeistä, liskoista, matoliskoista, kaimaaneista ja kilpikonnista. Soinista tuli Perun maatalousministeriön luonnonsuojelubiologi. Hänen ansiokseen luetaan mm. arraukilpikonnan, maailman suurimman makeanveden kilpikonna, pelastaminen sukupuutolta. 1990-luvun alusta alkaen Soini työskenteli Perun Amazonian tutkimuslaitoksen IIAP:n inventointihankkeissa. Vuonna 1999 hänet kutsuttiin Perun Amazonian kansallisen yliopiston kunniatohtoriksi.


title: Pekka Soini

text: Pacayajoen varteen noin puolen tuhannen kilometrin päähän Iquitosista ylävirtaan päin Soini perusti Cahuanan biologisen tutkimusaseman. Suurelta osin Soinin tutkimusten ansiosta alueelle perustettiin myöhemmin suuri Pacaya-Samirian luonnonsuojelualue. Pekka Soinin valistustyö ja tutkimukset vaikuttivat myös Iquitosin lähelle perustetun Alpahuayo-Mishanan suojelualueen syntymiseen. Hän suunnitteli myös suojelualueista muodostuvan ekologisen käytävän luomista Alpahuayo-Mishanan ja Ecuadorin puolella olevan Yasunin kansallispuiston välille.


title: Pekka Soini

text: Perun Amazoniasta, Allpahuayo-Mishanan luonnonsuojelualueelta vuonna 2010 löydetylle uudelle loispistiäislajille annettiin nimeksi "Ticapimpla soinii", aluetta paljon tutkineen Pekka Soinin kunniaksi.


title: Viuhkot

text: Viuhkot (Rhipiduridae) eli aikaisemmalta nimeltään viuhkamonarkit on varpuslintujen lahkoon kuuluva runsaslajinen lintuheimo.


title: Viuhkot

text:
Viuhkot ovat pienikokoisia hyönteissyöjälintuja, jotka elävät Australiassa, Oseaniassa ja eteläisessä Aasiassa. Ne ovat 11,5–21 cm pitkiä, niillä on pitkä pyrstö, jonka ne usein levittävät viuhkamaiseksi, ja suvulleen tyypillisesti ne seisoessaan roikottavat siipiään. Viuhkot saalistavat pääasiassa ilmassa lentäviä hyönteisiä. Sukupuolet ovat enimmäkseen samanvärisiä. Molemmat puolisot osallistuvat pesän rakentamiseen ja poikasten hoitoon. Pesä on rakennettu puun oksanhaaraan kuivista ruohoista ja heinistä sekä hämähäkinseiteistä.
Viuhkolajit BirdLife Suomen lajiluettelossa, 47 lajia:


title: Viuhkot

text: Näistä omat sukunsa muodostavat:


title: Viuhkot

text: Viuhkojen sukuun kuuluvat lajit:


title: Yohan Benalouane

text: Yohan Benalouane (, s. 28. maaliskuuta 1987 Bagnols-sur-Cèze, Ranska) on ranskalais-tunisialainen jalkapalloilija. Puolustajana pelaava Benalouane edustaa Valioliigassa pelaavaa Leicester Cityä.


title: Yohan Benalouane

text: Benalouane aloitti ammattilaisuransa Ranskassa Saint-Étiennessa kaudella 2007-2008. Sitä ennen hän vietti seuran junioreissa kolme kautta ennen siirymistään edustusjoukkueeseen.


title: Yohan Benalouane

text: 31. elokuuta 2010 Benalouane siirtyi Italiaan, Cesenaan. Sitä ennen hän kävi neuvotteluja Juventuksen kanssa. Hän pelasi ensimmäisen ottelunsa Cesenan paidassa ja Serie A:ssa 2. lokakuuta 2010 vierasottelussa Udinesea vastaan. Yhteensä Benalouane pelasi kauden aikana 15 Serie A ottelua.


title: Yohan Benalouane

text: Benalouane siirtyi tammikuussa 2014 lainasopimuksella Atalantaan. Hän pelasi loppukauden aikana seitsemäntoista Serie A -ottelua.


title: Yohan Benalouane

text: Heinäkuussa 2014 Benalouane siirtyi edelliskauden lainasopimuksen päätteeksi viiden vuoden sopimuksella Atalantaan.


title: Yohan Benalouane

text: Benalouane on pelannu yhden ottelun alle 21-vuotiaiden Ranskan maajoukkueessa Saksaa vastaan käydyssä EM-karsintaottelussa.


title: Yohan Benalouane

text: Humberto Coelho oli seurannut Benalouanen otteita vuoden 2010 MM-karsintojen aikana, mutta päätti olla kutsumatta häntä Tunisian maajoukkueeseen. Noin vuosi myöhemmin Benalouane nimettiin toukokuussa 2010 Tunisian joukkueeseen harjoitusotteluun Ranskaa vastaan, mutta ei lopulta päässyt lopulliseen joukkueeseen. Myöhemmin elokuussa 2010 hänet nimettiin Afrikan kisojen karsintaotteluun Tšadia vastaan, mutta osallistuminen peruuntui liian myöhään otettujen rokotusten vuoksi. Benalouane jätti kolmannen kerran maajoukkue kutsun väliin, kun Tunisian Afrikan kisojen karsintaottelu Malawia vastaan oli samoihin aikoihin Juventuksen kanssa käytävien sopimusneuvottelujen kanssa. Neljännen kerran Benalouane nimettiin Tunisian joukkueeseen Togoa vastaan käytävään vuoden 2012 Afrikan kisojen karsintaotteluun, mutta muutamaa päivää nimeämisen jälkeen hän kieltäytyi edustamasta Tunisiaa ja kertoi haluavan edustaa Ranskaa. Kieltäytymisen johdosta FIFA lähetti viestin Benalouanen seuralle Cesenalle, jossa se muistutti puolustajan valinneen jo Tunisian maajoukkueen, eikä voinut enää edustaa Ranskan maajoukkuetta. Mikäli hän kieltäytyisi seuraavasta kutsusta, Benalouane saisi FIFAn sääntöjen mukaan kahden ottelun pelikiellon seuratasolla.


title: Yohan Benalouane

text: Viidennen maajoukkuekutsunsa Benalouane sai 28. tammikuuta 2011 harjoitusotteluun Algeriaa vastaan. Ottelu jouduttiin kuitenkin perumaan, joka oli tarkoitus pelata 9. helmikuuta 2011. Benalouane ilmoitti twitterissä 25. kesäkuuta 2013 haluavansa edustaa Tunisiaa. Hänet kutsuttiin uudelleen Tunisian maajoukkueeseen 1. elokuuta 2013 harjoitusotteluun Kongoa vastaan, mutta hän kieltäytyi kutsusta.


title: Yohan Benalouane

text: Helmikuussa 2018 Benalouane hyväksyi maajoukkuekutsun ja pelasi ensimmäisen maaottelunsa 23. maaliskuuta 2018 Irania vastaan ja toisen ottelun 27. maaliskuuta Costa Ricaa vastaan harjoitusottelussa, jossa hän tuli ottelun lisäajalla vaihdosta kentälle.


title: Yohan Benalouane

text: Kesäkuussa 2018 Benalouane valittiin myös Tunisian maajoukkueeseen 2018 MM-kilpailuihin Venäjälle. Hän pelasi kisoissa ensimmäisen ottelunsa Belgiaa vastaan tultuaan vaihdosta kentälle ensimmäisen puoliajan lopulla.


title: Lihassärky

text: Lihassärky on kipua, joka tuntuu lihaksissa. Lihassärky voi olla paikallista, säteilevää tai koko lihaksen/lihasryhmän alueella tuntuvaa. Yleisiä syitä lihassärylle ovat lihasten ylikuormitus, vamma tai stressi. Lihassärky voi olla myös taudin, esimerkiksi influenssan oire. Liiallinen rasitus, yksipuolinen liikunta tai äkillinen isku voi saada aikaan kudosvaurion, joka johtaa lihaksen tulehtumiseen. Tulehdus saa lihaksen lähettämään kipusignaalin elimistölle.


title: Lihassärky

text: Lihassäryn ehkäisytoimenpiteisiin kuuluu keskeisenä osana lihasten alkuvenyttely ennen liikuntasuoritusta ja venyttely liikunnan jälkeen, koska se nopeuttaa lihasten palautumista. Hyvän peruskunnon ylläpito ehkäisee lihassärkyä, lisäksi tärkeänä osana ovat ergonominen ja monipuolinen työskentelyasento sekä taukoliikunta.


title: Lihassärky

text: Lievän lihassäryn hoitoon on olemassa särkyä lievittäviä itsehoitotuotteita. Hierojalta saa lihashierontaa kipeytyneille tai jumiutuneille lihaksille. Pitkään kestävissä lihassäryissä pitää mennä lääkärin vastaanotolle.


title: Talventörröttäjät (albumi)

text: Talventörröttäjät on lapsiduo Ellan ja Aleksin kolmas albumi, joka julkaistiin 3. marraskuuta 2008. Talventörröttäjät-albumilla esiintyvät eri lapset kuin kahdella edellisellä albumilla.


title: Talventörröttäjät (albumi)

text: Albumi ylsi Suomen virallisen listan sijalle 28.


Medal of Honor: Allied Assault: Spearhead on EA Los Angelesin kehittämä ja Electronic Artsin vuonna 2002 julkaisema "Medal of Honor" -pelisarjan osan "" ensimmäinen lisäosa.


title: Medal of Honor: Allied Assault: Spearhead

text: "Spearhead" sisältää kolme Eurooppaan sijoittuvaa taistelua, jotka pelaaja pelaa kersantti Jack Barnesin silmin. Lisäosassa isketään Atlantin vallin taakse Normandian maihinnousussa, pidetään linjat Ardennien taistelussa ja vallataan Berliini puna-armeijan avustuksella. Osassa lisäosan tehtävissä on käytetty mallina HBO:n minisarjaa "Taistelutoverit".


text: Peli sisältää myös moninpelin Internet-verkossa, jossa pystyy pelata liittoutuneiden lisäksi myös akselivalloilla.


title: Fabio Ferri

text: Fabio Ferri (s. 13. kesäkuuta 1970 Apulia, Italia) on italialainen näyttelijä. Hän on näytellyt itävaltalaisessa sarjassa "Poliisikoira Rex" henkilöä "Giandomenico Morini" vuodesta 2008.


title: Delivery – Kuoleman kotiinkuljetus

text: Delivery – Kuoleman kotiinkuljetus on vuonna 2006 valmistunut jännityselokuva.


title: Zoltán Horváth

text: Zoltán Horváth (29. syyskuuta 1979 Satu Mare – 28. joulukuuta 2009 Szombathely) oli unkarilainen koripalloilija. Hän kuoli auto-onnettomuudessa matkalla Sopronista Szombathelyyn.


title: Zoltán Horváth

text: Horváth aloitti ammattilaisuransa PVSK Panthersin riveissä kaudella 2003–2004. Hän pelasi joukkueen riveissä kaksi kautta ennen siirtymistään Atomerőmű SE:hen. Joukkueen riveissä Zoltán voitti Unkarin mestaruuden vuonna 2006. Kauden 2007–2008 hän aloitti PAOK Thessalonikissa, mutta siirtyi loppukaudesta takaisin Atomerőmű SE:hen. Kauden 2008–2009 Horváth pelasi Falco KC Szombathelyssa.


title: Filbert Bayi

text: Filbert Bayi Sanka (s. 23. kesäkuuta 1953 Karutu, Arusha, Tansania) on entinen tansanialainen yleisurheilija. Hän nousi kuuluisuuteen voittamalla Kansainyhteisön mestaruuden 1 500 metrin juoksussa maailmanennätysajalla ja juoksemalla maailmanennätyksen myös maililla. Olympiamitalin hän saavutti 3 000 metrin estejuoksussa.


title: Filbert Bayi

text: Münchenin 1972 olympialaisissa Bayi karsiutui sekä 1 500 metrin juoksun että 3 000 metrin estejuoksun alkuerissä. Vuoden 1974 Kansainyhteisön kisoissa Christchurchissa, Uudessa-Seelannissa hän voitti 1 500 metrin juoksussa kultaa maailmanennätysajalla 3.32,2 ennen isäntämaan John Walkeria. Toukokuussa 1975 Bayi juoksi maililla maailmanennätyksen 3.51,0. Walker vei ennätyksen häneltä kolmisen kuukautta myöhemmin. Montréalin 1976 olympialaisiin Bayi ei päässyt Afrikan maiden boikotin vuoksi. Elokuussa 1979 hän menetti 1 500 metrin maailmanennätyksen Sebastian Coelle. Moskovan 1980 olympialaisissa Bayi osallistui 3 000 metrin estejuoksuun. Hän aloitti loppukilpailun maailmanennätysvauhdilla ja johti vielä kaksi kierrosta ennen maalia 35 metrin erolla, mutta lopussa puolalainen Bronisław Malinowski ohitti väsyneen Bayin helposti. Bayi saavutti hopeaa ajalla 8.12,5. Hänestä tuli Tansanian ensimmäinen olympiamitalisti.


title: Jukka Lindstedt

text: Jukka Ilmari Lindstedt (s. 17. joulukuuta 1958 Helsinki) on suomalainen juristi, joka on toiminut eduskunnan apulaisoikeusasiamiehenä ja työskennellyt muun muassa Kansallisarkistossa tutkimusjohtajana, oikeusministeriössä lainsäädäntöneuvoksena ja tutkijana Oikeuspoliittisessa tutkimuslaitoksessa sekä tasavallan presidentin kansliassa presidentti Tarja Halosen oikeudellisena neuvonantajana ja kabinetin jäsenenä. Hän on ollut myös Syrjintälautakunnan puheenjohtajana.


title: Jukka Lindstedt

text: Keväällä 2012 Lindstedt nimitettiin määräaikaiseksi hallintoneuvokseksi korkeimpaan hallinto-oikeuteen. Sittemmin hänet nimitettiin ensin määräaikaiseksi ja keväällä 2015 vakituiseksi Helsingin hovioikeuden hovioikeudenneuvokseksi.


title: Jukka Lindstedt

text: Lindstedt on koulutukseltaan oikeustieteen tohtori. Hän on väitellyt vuonna 1999 kuolemanrangaistuksesta Suomessa. Hän on myös auskultoituaan saanut varatuomarin arvon.


title: Magneettinen suskeptibiliteetti

text: Magneettinen suskeptibiliteetti eli magneettinen suskeptiivisuus (tunnus formula_1) on sähkömagnetismin piirissä käytetty dimensioton ainevakio, joka yhdistää magnetoitumaa M ja magneettikentän voimakkuutta H seuraavan yhtälön mukaisesti:


title: Magneettinen suskeptibiliteetti

text: Diamagneettisilla aineilla formula_3, paramagneettisilla aineilla formula_4 ja ferromagneettisilla aineilla formula_5.


title: Magneettinen suskeptibiliteetti

text: Kiteillä ja kiteytyneillä aineilla suskeptibiliteetti on usein tensori, jonka arvo on suunnasta riippuvainen.


title: Magneettinen suskeptibiliteetti

text: Magneettivuon tiheyden määritelmän pohjalta voidaan kirjoittaa


title: Magneettinen suskeptibiliteetti

text: missä formula_7 on tyhjiön permeabiliteetti. Koska toisaalta formula_8, missä väliaineen suhteellinen permeabiliteetti formula_9, saadaan suskeptibiliteetille lauseke


title: Johan nyt on markkinat

text: Johan nyt on markkinat! on suomalainen elokuva vuodelta 1966. Sen on ohjannut ja käsikirjoittanut Aarne Tarkas. Suomi-Filmin tuottama elokuva on yksi monista Suomessa tehdyistä sotilasfarsseista. Se jäi Tarkaksen viimeiseksi ohjaustyöksi, ja sen ideat perustuivat jo edellisenä vuosikymmenenä tyhjäksi ammennettuun huumorikuvastoon.


title: Johan nyt on markkinat

text: Väärinkäsityksiin ja kommelluksiin perustuva juoni kertoo erään varuskunnan yliluutnantista (Esko Salminen) ja hänen tapailemastaan everstin tyttärestä (Christina Nilsson). Eversti (Uljas Kandolin) ei katsele hyvällä tyttärensä aikeita. Vankikarkurin (Helge Herala) saapuminen paikkakunnalle ja hänen etsintänsä saavat aikaan vipinää.


title: Johan nyt on markkinat

text: Vuonna 1963 alkaneen näyttelijälakon jälkeen syntyneen elokuvan arvioi aikalaisarviossaan Taisto Pohjola ("Päivän Sanomat") tuoneen tutun tuulahduksen 1950-luvun elokuvista, mutta ”kukaan ei kuitenkaan kaivannut niitä lakon aikana, sillä silloin tapahtui ratkaiseva käänne suomalaisessa filmitaiteessa, nuoren polven läpimurto”. Myös Leo Stålhammarin arvio ("Suomenmaa") oli tyly: ”1950-luvun kotimaisen elokuvan helppohintaista perua”. Esko Salminen pääroolissa ja elokuvan kannattelijana sai kuitenkin kiitosta Heikki Eteläpäältä ("Uusi Suomi").


title: Johan nyt on markkinat

text: Televisioesityksen yhteydessä elokuvaa on sanottu kankeaksi väärinkäsityskomediaksi, joka tosin poliisien tyhmyyttä pilkatessaan on yhä kekseliäs Tarkaksen vanhalla linjalla (Arto Pajukallio, "Helsingin Sanomat"). Pertti Avola ("Helsingin Sanomat") luonnehtii ohjaajan taitoja: ”Monipuolisuus olikin hänen paras avunsa elokuvantekijänä, sillä paria poikkeusta lukuun ottamatta hänen ohjaustyönsä olivat aika surkeita.”


title: Finlandia (elokuva)

text: Finlandia on vuonna 1922 valmistunut, Suomea esittelevä mykkäelokuva. Alkuperäinen elokuva oli 95 minuuttia pitkä ja koostui kuudesta näytöksestä, jotka olivat: Elokuvan tilasi Suomen ulkoministeriö ja sen ohjasi Erkki Karu. Valtion esittely liikkuvalla kuvalla oli ensimmäisiä lajissaan. Atelier Apollo oli tuottanut matkailuelokuvan "Finland" jo 1911. "Finlandian" innoittamana peräti kolmetoista valtiota teki oman filminsä. Pitkään luultiin, että elokuvasta oli säilynyt vain lyhyitä katkelmia, kunnes se onnistuttiin kokoamaan lähes ennalleen vuonna 2008.


title: Thunder in the Sky

text: Thunder in the Sky on Manowar-yhtyeen EP, joka julkaistiin 2009. EP:n mukana tulevalla bonus-CD:llä kuullaan kappale "Father" laulettuna saksaksi, italiaksi, romaniaksi, unkariksi, bulgariaksi, norjaksi, espanjaksi, ranskaksi, kreikaksi, turkiksi, puolaksi, japaniksi, kroatiaksi, portugaliksi ja suomeksi. Suomenkielisen version nimi on "Isä".


title: Suigetsu

text: Suigetsu on Keski-Japanissa oleva järvi, jonka hyvin vanhoja lustosavikerrostumia on käytetty radiohiiliajoituksen kalibroimiseen. Suigetsujärvestä poratussa näytteessä näkyy viime jääkauden lopun jyrkät ilmastonvaihtelut suunnilleen kaudella 15 000–10 000 vuotta sitten, ja järven kerrostumat ulottuvat ainakin 43 000 vuoden taakse.


title: Amiraliteetti

text: Amiraliteetti voi viitata seuraaviin:


title: Valkokulmaviuhko

text: Valkokulmaviuhko ("Rhipidura leucophrys") eli aikaisemmalta nimeltään valkokulmamonarkki on yleinen australialainen varpuslintu.


title: Valkokulmaviuhko

text: Linnun pituus on noin 20 cm ja paino noin 20 g. Lajin höyhenpuku on muuten musta, paitsi kapea silmäkulmajuova, katkonainen viiksijuova ja alapuoli ovat valkoiset. Pyrstön pituus on 10–11 cm, sukupuolet ovat saman värisiä.


title: Valkokulmaviuhko

text: Valkokulmaviuhkot elävät lähes kaikkialla Australian mantereella sekä Papua-Uudessa-Guineassa, Salomonsaarilla, Bismarckinsaarilla ja Indonesian itäisimmillä saarilla. John Latham kuvaili lajin holotyypin Sydneystä Australiasta 1801. Lajista tunnetaan kolme alalajia.


title: Valkokulmaviuhko

text: Valkokulmaviuhkot asuvat valoisissa metsissä ja aukeilla mailla sekä ihmisasutuksen seuralaisena, ja karttavat sulkeutuneita sademetsiä ja soistuneita metsiä.


title: Valkokulmaviuhko

text: Laji on yksiavioinen. Pesä rakennetaan tavallisesti puun vaakasuoran oksan oksanhaaraan. Se on kasvikuiduista punottu riippuva kori, joka on päällystetty hämähäkinseiteillä ja vuorattu karvoilla tai höyhenillä. Sama pesä saattaa olla käytössä useita vuosia, tai pari voi purkaa sen ja käyttää osia uuden pesän rakentamisessa. Naaras munii tavallisesti kolme munaa, joita molemmat puolisot hautovat yhteensä kaksi viikkoa. Kummatkin emot myös hoitavat ja ruokkivat poikasia, jotka jättävät pesän parin viikon ikäisinä. Pari pesii jopa neljästi vuoden aikana, jos olosuhteet ovat suotuisat.


title: Valkokulmaviuhko

text: Valkokulmaviuhkot ovat hyönteissyöjiä, jotka saalistavat sekä maassa liikkuvia että lentäviä hyönteisiä ja muita pieniä selkärangattomia.


title: Riksväg 99

text: Riksväg 99 on Ruotsin Tornionjokilaaksossa sijaitseva maantie, joka yhdistää Haaparannan ja Kaaresuvannon. Tien pituus on noin 360 kilometriä, ja se on pääosin kaksikaistainen. Tien leveys on 6–9 metriä, ja suurimmat sallitut nopeudet ovat 90 ja 110 km/h.


title: Riksväg 99

text: Tien linjaus seurailee rajajokea koko matkan, ja tie johtaa Haaparannasta Vojakkalan, Kukkolan, Karungin, Hedenäsetin, Ylitornion (Matarengin), Korvan, Niskanpään, Svansteinin, Pellon, Pajalan ja Muodoslompolo kautta Kaaresuvantoon. Tie ylittää napapiirin noin 22 kilometriä Ylitornion pohjoispuolella.


title: Riksväg 99

text: Tien linjaus seurailee suurelta osin samaa linjaa kuin 1960-luvulla. Tielinjaus ohittaa Ylitornion keskustaajaman sekä Karungin, Juoksengin, Svansteinin taajamat ja Pajalan taajamat. Karungin ohitustie on rakennettu osin vanhalle Ylitornion radan linjaukselle.


title: Riksväg 99

text: Tornionjokilaakson reitti on eräitä Norrlannin vanhimpia kulkureittejä. Jo 1700-luvun puolessa välissä reitti oli ajokuntoinen kärrytie. 1880-luvulla tien pohjoinen päätepiste oli Svansteinissa, Svansteinin ja Kaaresuvannon välisen osuuden ollessa tietöntä erämaata lukuun ottamatta Ylitornion–Pajalan–Vittangin tietä.


title: Riksväg 99

text: Tie Haaparannasta Kaaresuvantoon sai tunnuksekseen "länshuvudväg 400" vuonna 1951. Vuoden 1962 tienumerointiuudistuksen myötä osuudesta Haaparanta–Ylitornio tuli riksväg 99. Osuus Ylitornio–Kaaresuvanto säilytti vanhan numeronsa, ja sitä jatkettiin eri linjauksella Hedenäsetistä Sangin kylään eurooppatielle 4. Vuonna 1986 Sangin ja Hedenäsetin välinen osuus sai tunnuksen "länsväg 398". Vuonna 2000 myös Övertorneån ja Kaaresuvannon välinen länshuvudsväg 400 otettiin osaksi riksväg 99:ä.


title: Valentin Hristov (s. 1956)

text: Valentin Hristov (, s. 16. maaliskuuta 1956 Pernik, Bulgaria) on entinen bulgarialainen painonnostaja ja olympiamitalisti.


title: Valentin Hristov (s. 1956)

text: Hristov osallistui Montréalin 1976 olympialaisissa alle 110-kiloisten sarjaan ja voitti alun perin kilpailun tuloksella 400 kg. Hän nosti tempauksessa 175 kg ja työnnössä 225 kg. Hän menetti kuitenkin mitalinsa jäätyään kiinni dopingtestissä. Moskovan 1980 olympialaisissa hän saavutti hopeaa samassa sarjassa tuloksella 405 kg; tempauksessa tulos oli 185 kg ja työnnössä 220 kg.


title: Valentin Hristov (s. 1956)

text: Hristov voitti maailmanmestaruuden alle 110-kiloisten sarjassa vuosina 1975 ja 1977. Hän voitti Euroopan-mestaruuden samassa sarjassa vuosina 1975, 1976 ja 1977. Lisäksi hän saavutti yhteistuloskilpailussa yhden MM-hopean ja kaksi EM-hopeaa vuosina 1974–1980.


title: Valentin Hristov (s. 1956)

text: Hristov teki kymmenen maailmanennätystä vuosina 1975–1976: kolme tempauksessa, kaksi työnnössä ja viisi yhteistuloksessa.


title: Avaruushuopa

text: Avaruushuopa on heijastavalla metallipinnalla päällystetty muovihuopa, jota käytetään esimerkiksi onnettomuustilanteissa uhrin ruumiinlämmön ylläpitämiseen. Se toimii heijastamalla osan ruumiista lähteneestä lämpösäteilystä takaisin. Toisin sanoen se toimii eristeenä, minimoiden lämmönhukan.


title: Avaruushuopa

text: Avaruushuopa kehitettiin vuonna 1964 NASAn avaruusohjelmaa varten. Nykyisin pieni ja kevyt avaruushuopa kuuluu usein ensiapulaukkujen ja selviytymispakkausten varustukseen.


title: Maarit Aura

text:
Maarit Aura on suomalainen oopperalaulaja ja laulupedagogi. Hän on äänialaltaan mezzosopraano.
Maarit Aura aloitti klassisen laulun opiskelun Joensuun konservatoriossa, josta hän siirtyi Helsingin konservatorioon.
Vuosina 2002-2011 Maarit Aura opiskeli Sibelius-Akatemian laulumusiikin osastolla. Sibelius-Akatemiassa häntä opettivat Seppo Ruohonen, Ritva Auvinen ja Outi Kähkönen. Vuonna 2007 Maarit Aura opiskeli Weimarin Franz Liszt -korkeakoulussa opettajanaan mezzosopraano Bettina Denner. Maarit Aura suoritti laulun A-kurssitutkinnon erinomaisin arvosanoin vuonna 2010 ja valmistui musiikin maisteriksi 2011. Aura valmistelee väitöskirjaa vokologian alalta Tampereen yliopistossa.


title: Maarit Aura

text: Maarit Aura on konsertoinut Suomessa ja ulkomailla. Hänen oopperaroolejaan ovat olleet muun muassa Neiti Julie, Taikahuilun Kolmas nainen sekä Ottavia Monteverdin oopperassa "Poppean kruunaus". Vuosina 2012–2013 Maarit Aura esiintyi "Kristina från Duvemåla" -musikaalissa Helsingin Ruotsalaisessa teatterissa. Sittemmin Maarit Aura on laajentanut kenttäänsä muihin musiikkityyleihin. Aura säveltää musiikkia itse. Hänen kappaleitaan on julkaistu youtubessa.


title: Maarit Aura

text: Maarit Aura on työskentellyt vapaana toimittajana. Hän on kirjoittanut artikkeleita useisiin lehtiin ja hän toimitti klassisen musiikin ohjelmaa Radio Moreeniin vuonna 2014. Hänen klassista musiikkia käsitteleviä artikkeleitaan löytyy www.yle.fi/klassinen sivustolta.


P. E. Svinhufvudin muistosäätiön kirjallisuuspalkinto on jaettu vuodesta 1973 lähtien kauno- tai tietokirjalle, joka on tehty ”P. E. Svinhufvudin hengessä”. Palkinto sisältää mitalin ja kunniakirjan sekä rahapalkinnon, joka vuonna 2009 oli 2 000 euroa.


title: Admiralty

text: Admiralty viittaa muun muassa seuraaviin:


title: Stefan Botev

text: Stefan Botev Hristov (, s. 14. helmikuuta 1968 Harmanli, Haskovo, Bulgaria) on bulgarialaissyntyinen, sittemmin Australiaan muuttanut painonnostaja ja olympiamitalisti.


title: Stefan Botev

text:
Botev saavutti Bulgariaa edustaen pronssia Barcelonan 1992 olympialaisissa alle 110-kiloisten sarjassa tuloksella 417,5 kg. Hän nosti tempauksessa 190 kg ja työnnössä 227,5 kg. Atlantan 1996 olympialaisissa hän edusti Australiaa, jonne hän oli muuttanut jo vuonna 1990, ja saavutti pronssia yli 108-kiloisten sarjassa tuloksella 450 kg; hän tempaisi 200 kg ja työnsi 250 kg.
Botev voitti sekä maailmanmestaruuden että Euroopan-mestaruuden alle 110-kiloisten sarjassa vuosina 1989 ja 1990. Lisäksi hän saavutti yhden MM-hopean ja kaksi MM-pronssia vuosina 1993–1995 (alle ja yli 108 kg) sekä kaksi EM-hopeaa vuosina 1987–1988 (alle 110 kg).


title: The Sound of Nightwish Reborn

text: The Sound of Nightwish Reborn on kokoelma-albumi Nightwishin "Dark Passion Play" -albumin demoversioita, jotka on äänitetty ennen Anette Olzonin valintaa uudeksi laulusolistiksi (lauluosuuksista vastaa Marco Hietala), sekä singlejen B-puolia. Albumi julkaistiin vain digitaalisessa muodossa. Levyn kappaleet oli julkaistu Suomessa jo aiemmin eri singlejen yhteydessä.


title: Antonio Krăstev

text: Antonio Krăstev (, s. 10. lokakuuta 1961 Haskovo) on entinen bulgarialainen painonnostaja.


title: Antonio Krăstev

text: Krăstev voitti maailmanmestaruuden raskaassa sarjassa eli yli 110-kiloisissa vuosina 1985 ja 1986. Hän voitti Euroopan-mestaruuden raskaassa sarjassa vuosina 1986 ja 1987. Lisäksi hän saavutti yhteistuloskilpailussa yhden MM-hopean, kaksi MM-pronssia, kolme EM-hopeaa ja yhden EM-pronssin vuosina 1982–1988.


title: Peggy Webber

text: Peggy Webber on yhdysvaltalainen näyttelijä. Hän syntyi Laredossa, Teksasissa. Webber näytteli pääasiassa radiossa ja televisiossa, muun muassa poliisisarjassa "Dragnet". Televisiossa hän toimi myös tuottajana ja käsikirjoittajana. Hänen harvoihin esiintymisiinsä elokuvissa kuuluvat muun muassa Lady McDuffin rooli Orson Wellesin elokuvassa "Macbeth" (1948) ja perheenäidin rooli Jack Arnoldin ohjaamassa elokuvassa "Avaruuden kosto" (1958). Hän on tehnyt äänirooleja vielä tämän vuosituhannen puolella.


title: Imre Földi

text: Imre Földi (8. toukokuuta 1938 Kecskemét, Bács-Kiskun, Unkari – 23. huhtikuuta 2017) oli unkarilainen painonnostaja ja olympiavoittaja. Hän osallistui viisiin olympialaisiin ja saavutti niissä kolme mitalia. Hän kilpaili pääasiassa kääpiösarjassa eli alle 56-kiloisissa.


title: Imre Földi

text: Földi sijoittui Rooman 1960 olympialaisten kääpiösarjassa kuudenneksi tuloksella 320 kg, joka koostui 100 kg:n punnerrus-, 90 kg:n tempaus- ja 130 kg:n työntötuloksesta. Tokion 1964 olympialaisissa hän saavutti hopeaa tuloksella 355 kg (115 kg punnerruksessa, 102,5 kg tempauksessa ja 137,5 kg työnnössä). Méxicon 1968 olympialaisissa hän saavutti hopeaa maailmanennätystä sivuavalla yhteistuloksella 367,5 kg; kultamitalin voitti samalla tuloksella Földiä kevyempi iranilainen Mohammad Nassiri. Földi nosti punnerruksessa 122,5 kg, tempauksessa 105 kg sekä työnnössä 140 kg.


title: Imre Földi

text:
Münchenin 1972 olympialaisissa Földi voitti kääpiösarjassa kultaa maailmanennätystuloksella 377,5 kg. Hän sai punnerruksessa tuloksen 127,5 kg, tempauksessa 107,5 kg ja työnnössä 142,5 kg. Montréalin 1976 olympialaisissa Földin paras nostomuoto punnerrus ei kuulunut enää ohjelmaan mutta hän sijoittui vielä viidenneksi tuloksella 245 kg (105 kg tempauksessa ja 140 kg työnnössä).
Földi voitti maailmanmestaruuden alle 56-kiloisten sarjassa vuonna 1965. Lisäksi hän saavutti neljä MM-hopeaa ja kaksi MM-pronssia. Hän voitti Euroopan-mestaruuden alle 56-kiloisissa vuosina 1962, 1968, 1970 ja 1971 sekä alle 60-kiloisissa vuonna 1963. Lisäksi hän saavutti neljä EM-hopeaa ja kaksi EM-pronssia.


title: Sillbölen kaivos

text: Sillbölen kaivos (myös "Silvolan kaivokset" tai "Kaivokselan kaivokset") on Vantaan kaupungin länsiosassa Kaivokselassa sijaitseva historiallinen rautamalmikaivos, joka oli toiminnassa vuosina 1744–1866.


title: Sillbölen kaivos

text: Rautamalmiesiintymän Sillbölen ratsutilan mailta, Mätäojan laakson itäpuolelta löysi vuonna 1744 vuorimestari Magnus Linder. Suomalaiset ruukit toivat tuohon aikaan malminsa enimmäkseen Ruotsista, joten esiintymä herätti toiveikkuutta. Malmin laadun takia louhinta kävi kuitenkin kannattamattomaksi ja se lopetettiin 1770. Seuraava vuonna 1785 alkanut louhintakausi taas keskeytyi sotaan kolme vuotta myöhemmin. Kaivostoiminta alkoi jälleen 1820, jolloin löydettiin huomattavan puhdasta malmia, jopa 60 %:n pitoisuuksia. Avolouhoksia kaivettiin aina 50 metrin syvyyteen. Sillbölen kaivos oli varsinkin 1830–1840-luvuilla Suomen suurimpia rautakaivoksia. Toiminta lakkasi lopullisesti vuonna 1866.


title: Sillbölen kaivos

text: 1960-luvulla rakennettu Kaivokselan lähiö ("ruots. Gruvsta") on saanut nimensä kaivoksesta. Kaivos sijaitsee taajaman länsipuolella Kaivokselan ala-asteen ja urheilukentän tuntumassa. Alue on virkistyskäytössä puistomaisena ulkoilualueena, joskin yksityisessä omistuksessa, ja se on suojeltu muinaisjäännösalue. Siellä sijaitsee yhä 12 eri kokoista avointa kaivoskuilua, joista syvin on 51 metriä syvä. Useimmat kuiluista on nykyisin aidattu paaluaidoilla.


title: Leif Jenssen

text: Leif Gøran Jenssen (s. 19. maaliskuuta 1948 Fredrikstad, Østfold, Norja) on entinen norjalainen painonnostaja ja olympiavoittaja.


title: Leif Jenssen

text:
Leif Jenssen sijoittui Méxicon 1968 olympialaisissa 14:nneksi alle 75-kiloisten sarjassa tuloksella 405 kg. Hän nosti punnerruksessa 127,5 kg, tempauksessa 120 kg sekä työnnössä 157,5 kg. Münchenin 1972 olympialaisissa Jenssen voitti kultaa alle 82,5-kiloisissa tuloksella 507,5 kg. Hän sai punnerruksessa tuloksen 172,5 kg, tempauksessa 150 kg ja työnnössä 185 kg. Montréalin 1976 olympialaisissa hän ei saanut ylös tempauksen aloituspainoaan 160 kg ja jäi ilman tulosta.
Jenssen saavutti MM-hopeaa alle 75-kiloisissa vuosina 1970 ja 1971 sekä alle 82,5-kiloisissa vuonna 1974. Hän saavutti EM-hopeaa alle 82,5-kiloisissa vuonna 1972. Vuonna 1973 hän teki tempauksessa maailmanennätyksen.


title: 1,039/Smoothed Out Slappy Hours

text: 1,039/Smoothed Out Slappy Hours on punk-yhtye Green Dayn albumi. Se sisältää kokoelman yhtyeen aiempia levytyksiä, ja yhden uuden kappaleen, "I Want to Be Alone". Tätä julkaisua sanotaan usein yhtyeen ensimmäiseksi albumiksi, mutta se ei ole täysin totta. Green Dayn ensimmäinen albumi oli nimeltään "39/Smooth", ja se sisälsi "1,000 Hours" ja "Slappy"-EP:iden kappaleet, ja muutamia uusia.


title: 1,039/Smoothed Out Slappy Hours

text: Albumi sisältää myös yhden cover-kappaleen, kalifornialaisen punk-yhtye Operation IVYn kappaleesta "Knowledge".


title: 1,039/Smoothed Out Slappy Hours

text: "1,039/Smoothed Out Slappy Hours" julkaistiin 1. heinäkuuta 1991.


title: Track & Field News

text: Track & Field News on yhdysvaltalainen yleisurheiluun keskittyvä aikakauslehti, joka perustettiin 1948.


title: Track & Field News

text: "Track & Field News" käsittelee yleisurheilua laaja-alaisesti, sillä se kirjoittaa Yhdysvaltain high school - ja yliopistourheilusta sekä ammattilaisjuoksuista. Lisäksi se kirjoittaa Euroopan-kiertueesta ja MM-kilpailuista sekä olympialaisista. Lehti ilmestyy 12 kertaa vuodessa. Yksi numero on erikoisnumero, joka käsittelee koko vuoden tapahtumia. Lisäksi lehti julkaisee "eTrack"-uutiskirjettä, joka ilmestyy yli 40 kertaa vuodessa.


title: Track & Field News

text: "Track & Field News" ylläpitää omaa yleisurheilun maailmanrankingia, jota on tehty jo vuodesta 1947. Lehti on myös jakanut miehille vuodesta 1959 ja naisille vuodesta 1974 palkintoa vuoden yleisurheilijalle.


title: Mikko Välimäki

text: Mikko Välimäki (s. 25. syyskuuta 1976 Riihimäki) on espoolainen teknologiaoikeuteen erikoistunut lakimies. Hän on tullut tunnetuksi yhtenä EFFI ry:n perustajana ja puheenjohtajana, sekä lakimiehenä lukuisista julkisuutta saaneista, Internetiin liittyvistä sananvapaus- ja tekijänoikeusoikeudenkäynneistä. Välimäki siirtyi keväällä 2009 Tuxera Ltd:n toimitusjohtajaksi. Tätä ennen hän konsultoi yritystä noin vuoden ajan. Tuxera kehittää alustariippumatonta NTFS-3G-tiedostojärjestelmää.


title: Mikko Välimäki

text: Välimäki on osakas Turre Legal -toimistossa yhdessä Herkko Hietasen ja Ville Oksasen kanssa. Välimäki toimi Finreactor-oikeudenkäynnissä vastaajien avustajana. Hän on muun muassa puolustanut Kemijärven massaliikettä sekä EFFIä rahankeräysrikosjutuissa ja Matti Nikkiä sekä Mikko Rauhalaa sananvapautta koskevissa jutuissa. Välimäki edusti äänestäjiä ja ehdokkaita oikeudenkäynnissä, jossa KHO katsoi oikeusministeriön sähköisen äänestyksen pilottikokeilun lainvastaiseksi.


title: Mikko Välimäki

text: Välimäellä dosentuuri Aalto-yliopistossa. Hän on tutkinut ohjelmistolisensointia sekä tekijänoikeutta tietoyhteiskunnassa. Hänen julkaisunsa ovat keskittyneet avoimen lähdekoodin ja yleisemminkin tietokoneohjelmien lisensointikysymyksiin, sananvapauteen Internetissä sekä korkeakoulukeksintöihin.


title: Mikko Välimäki

text: Välimäki on koulutukseltaan oikeustieteen kandidaatti (Helsingin yliopisto, 1999) ja filosofian tohtori (Teknillinen korkeakoulu, 2005).


title: Stanley Turrentine

text: Stanley Turrentine (5. huhtikuuta 1934 Pittsburgh – 12. syyskuuta 2000 New York) oli yhdysvaltalainen tenorisaksofonisti. Hän oli souljazzin ja pehmojazzin edelläkävijöitä. Hänet tunnettiin täyteläisestä, verevästä ja voimakkaasta tyylistä, jossa kuuluivat häneen varhaisvuosina vaikuttaneet blues, rhythm and blues ja soul.


title: Stanley Turrentine

text: Turrentine oli muusikkona itseoppinut. Hänen tenorisaksofonia itsekin soittanut isänsä harjoitutti häntä kovasti. Isoveli Tommysta tuli trumpetisti, ja veljekset soittivat yhdessä muun muassa Max Roachin yhtyeessä.


title: Stanley Turrentine

text: Stanley Turrentine liittyi 16-vuotiaana bluesmuusikko Lowell Fulsonin kokoonpanoon. Hän soitti 1950-luvulla myös muun muassa Ray Charlesin, Tadd Dameronin ja Earl Bosticin kanssa. Vuonna 1959 hän julkaisi ensimmäisen oman levynsä "Stan The Man" ja perusti vähän myöhemmin ensimmäisen omaa nimeään kantavan kokoonpanon.


title: Stanley Turrentine

text: Turrentine levytti 1960-luvulla Blue Note -yhtiölle ja lähestyi tyylillisesti soulia. Hänen tunnetuin ja versioiduin sävellyksensä on vuonna 1971 julkaistu "Sugar". Hänen viimeiseksi levytyksekseen jäi vuonna 1999 ilmestynyt "Do You Have Any Sugar?".


title: Stanley Turrentine

text: Stanley Turrentine kuoli 66-vuotiaana New Yorkissa, jossa hän oli juuri esiintynyt viikon ajan Blue Note -jazzklubilla.


title: Ilmola (kylä)

text: Ilmola on Keminmaan kuntaan kuuluva kylä. Se sijaitsee Lautiosaaren ja Maulan kylien välisellä alueella Kemijoen varrella. Kylä kuuluu myös niin sanottuihin "Hilma-kyliin".


title: Ilmola (kylä)

text: Ilmolassa sijaitsee myös koulu, joka ei ole enää nykyisin toiminnassa. Siellä järjestetään kuitenkin erilaista toimintaa, kuten myyjäisiä ja kerhoja. Ilmolan koulun kohdalla pysähtyy myös Keminmaan kirjasto-auto.


title: Paula Yates

text: Paula Elizabeth Yates (24. huhtikuuta 1959 Colwyn Bay, Wales – 17. syyskuuta 2000 Lontoo) oli brittiläinen televisiojuontaja ja julkisuuden henkilö.


title: Paula Yates

text: Yates esiintyi 1980-luvulla Channel 4 -televisiokanavalla muun muassa ohjelmien "The Tube" ja "The Big Breakfast" juontajana. Hän oli pitkään naimisissa muusikko Bob Geldofin kanssa. Yates erosi Geldofista ja ryhtyi seurustelemaan INXS-yhtyeen laulajan Michael Hutchencen kanssa. Tämä suhde päättyi Hutchencen itsemurhaan vuonna 1997.


title: Paula Yates

text: Yatesilla oli neljä lasta: Geldofin kanssa Peaches, Pixie ja Fifi sekä Hutchencen kanssa Tiger.


title: Track & Field Athlete of the Year

text: Track & Field Athlete of the Year on "Track & Field News" -lehden antama palkinto vuoden parhaille yleisurheilijoille. Lehden järjestämä asiantuntijaraati valitsee joka vuosi parhaan mies- ja naisurheilijan. Palkintoa on jaettu miehille vuodesta 1959 ja naisille vuodesta 1974.


title: Suur-Jyväskylän Lehti

text: Suur-Jyväskylän Lehti on Jyväskylässä ilmestyvä "Suur-Jyväskylän Lehti Oy":n kustantama kaupunkilehti. Lehteä jakoi Jakeluporras Oy 1.kesäkuuta 2010 asti jolloin se liikeluovutettiin Jyväskylän Jakelut Oy:lle. Lehti on ilmestynyt vuodesta 1959.


title: Suur-Jyväskylän Lehti

text:
Lehti jaetaan taajamatalouksiin Jyväskylän, Korpilahden, Muuramen, Laukaan keskustaajaman, Lievestuoreen, Vihtavuoren ja Tiituspohjan, ja on saatavana myös noutolehtitelineistä näillä seuduin. Vuosittain julkaistaan kymmenkunta supernumeroa, joiden jakelualueeseen kuuluvat myös Äänekoski,
Suolahti, Konginkangas, Jämsä ja Jämsänkoski.


title: Suur-Jyväskylän Lehti

text: Suur-Jyväskylän Lehden edeltäjä Jyväs-Jussi ilmestyi ensi kerran 14. elokuuta 1959 jakelulevikkinään 22 000 kappaletta. Se myi ilmoituksia niin hyvin, että toimituksellista aineistoa oli vain pääkirjoitus, yksi juttu sekä pari aforismia ja vitsiä. Suurin ilmoitus mainosti Broadway-savukkeita, muut isot ilmoitukset olivat autoliikkeiden ja päivittäistavarakauppojen mainoksia.


title: Bus Driver

text: Bus Driver on SCS Softwaren julkaisema linja-autosimulaattoripeli. Pelin kokeiluversio on ladattavissa pelin kotisivuilta ilmaiseksi tunnin peliajalla. Verkkosivuilta voi ostaa myös täysversion.


title: Bus Driver

text: Pelaaja valitsee reitin ajettavaksi kuudelta eri vaikeustasolta. Jokaiselle reitille on oma linja-autonsa, jota ei voi vaihtaa. Latausnäkymän jälkeen pelaaja aloittaa linja-auton ajamisen ajoreitin mukaisesti, joka näytetään pelaajalle tien pinnassa olevilla oransseilla nuoliopasteilla. Pelaajan tulee noudattaa ajaessaan liikennesääntöjä, kuten vilkunkäyttöä ja liikennevaloja. Liikennesääntöjen rikkomisesta menettää verrattain paljon pisteitä.